open-index/open-wikipedia-markdown huggingface dataset:
走西口

**走西口**（）係清代到民國時河北、山西、陝西人移民內蒙古中部地區嘅移民潮，同落南洋、闖關東合稱爲清朝三大移民潮。呢場移民潮分兩波，民國初年時內蒙漢人達300萬。

## 所謂「西口」
「口」係指明長城嘅關口，原先係軍防重地，喺大明同蒙古通關互市之後，變成漢蒙貿易通商口岸，其中有兩處最緊要，一個係河北張家口，稱爲「東口」；遞個係山西右玉縣嘅殺虎口，稱為「西口」。不過喺走西口嘅過程中，「西口」唔係殺虎口嘅專稱，而係張家口以西、晉北陝北同內蒙嘅長城沿綫各口，呢啲都可以叫做「西口」。

## 史
### 前史
明代前半期，畀朱元璋逼退漠北嘅北元一直同明朝敵對，長城地方一直戒備。1571年，蒙古土默特部首領俺答汗同明朝達成隆慶合議，漢蒙之間先通關互市，喺長城地方交易。呢陣時就有一啲內地唐人私自出長城去蒙古做生意。

清兵入關之後，將蒙古人睇成係同盟，於是想隔開蒙漢，所以封禁蒙古，唔准漢人自己出關入蒙，而且沿住長城北面劃咗南北闊五十里、東西長兩千里嘅禁區，禁區內唔準耕田、遊牧，年年燒荒，所以禁區內嘅泥好肥，變成咗黑土，畀啲人嗌做「黑界地」。

不過唔同封禁滿洲咁嚴格，順治曾經畀小批嘅冀晉陝農民去蒙古墾荒，不過必須春去秋回，唔准喺長城北定居，亦唔准帶家眷，所以蒙古地方始終係蒙地。從明朝後期到清初，就有唐人去蒙古，不過未成為移民潮。

### 第一波浪潮
喺康熙時，社會穩定，人口增加，尤其係康熙推行攤丁入畝，話「滋生人丁，永不加賦」，人口就爆炸增長，人多地少越來越明顯，呢時朝廷放鬆蒙古封禁，畀部分蒙地開墾，於是內地唐人大規模移民出去。

### 第二波風潮
從光緒到民國時，中國內憂外患。1901年，中國簽《辛丑條約》，其中規定中國要畀巨額賠款，清廷爲咗籌款，全面放禁蒙古，然後墾荒農民要交「押荒銀」，畀咗錢就可以有土地永久使用權，史稱「清丈土地」。同時沙俄北方壓境，攞咗中國嘅外東北、外西北，中國嘅對策係「移民實邊」，號召內地百姓移民邊疆，於是有好多唐人過咗去。

## 地理原因
走西口移民最多係山西嘅西部、北部同陝西北部，呢帶屬黃土高原，環境認真差：植被少，地赤，多災。光緒初年發生咗場丁戊奇荒，旱災多年，好多地方種唔到嘢，各地饑荒。有山西民歌唱「河曲保德州，十年九不收，男人走口外，女人挖野菜」。

而內蒙古嘅河套平原就喺隔籬，淨隔咗條長城，反而一馬平川，地力好，水草茂，至關鍵係地廣人稀，所以有大把晉陝災民湧入呢度。主要有歸化城（呼和浩特）、伊克昭盟（鄂爾多斯）、烏蘭察布、包頭、巴彥淖爾。

## 影響
### 晉商同內蒙城市化
大多數移民係農民，去到耕田，亦有係商人，晉商係中國大商幫，有好多就係起家自旅蒙貿易。

康熙年間蒙古就有晉商，最初嘅晉商係跟住平定準噶爾叛亂嘅清軍做隨軍貿易，之後就同沿途嘅蒙古人交易。

政策放鬆之後，越來越多晉商去蒙古，比如乾隆年間有名嘅晉商喬貴發就係後生時移民包頭，先係做當舖夥記，十幾年後搵着啲錢同老友開間商號「復盛公」，之後成為包頭最大嘅商號。有好多內蒙城市係發展自晉商貿易地，比如包頭就有講「先有復盛公，後有包頭城」，而呼和浩特亦類似，佢係貨運重地，亦都係晉商嘅活動之下發展爲內蒙商業中心同大城市。

走西口亦都改變咗山西文化，令佢喺農耕文化當中多咗啲商業文化。

### 山西文化傳佈
走西口嘅移民源地基本上都係晉語區，所以今日內蒙古中部地方雖然係蒙古自治區，不過當地查實係講晉語嘅，大約有晉語張呼片、五臺片、大包片，都同山西同聲同氣。

因為語言一致，所以佢哋同山西、陝北人屬同一族群，叫做晉綏民系，「晉」係指山西，「綏」係指內蒙古中部。

### 蒙地漢化
中國歷史上長期以來，長城係漢地嘅北界，胡漢之間長期喺長城拉鋸，闖關東、走西口，令唐人嘅分佈過咗長城。今日滿洲變成東三省，係名副其實嘅漢地，而內蒙古雖然叫自治區，查實好多地方漢人嘅比重大過蒙古族，不過後來中共建制時有蒙古族武裝力量支持，同時蒙古武裝領袖烏蘭夫提出要恢復蒙古族嘅歷史地域範圍，於是就設立咗內蒙古自治區。

喺設自治區之前，呢啲地方其實係設省，因為走西口形成嘅就有兩個：察哈爾省、綏遠省，內蒙古中部之所以嗌「綏」，就在於綏遠。而今日一啲內蒙城市，查實係有唐名，比如呼和浩特嗌「歸綏」。

## 攷


## 出面網頁
*走西口創造了西口文化
*走西口漫談
超級學校霸王

《**超級學校霸王**》（**Future Cops**）係香港喜劇動作電影，由王晶執導同製作，改編自流行格鬥遊戲街頭霸王（但未有向原作者嘉富康洽談版權事宜），由劉德華、張學友同郭富城主演，1993年7月15號上畫。
生物武器

**生物武器**（又名**細菌武器**）係指用到有毒微生物或者細菌而令敵人大量死傷嘅武器。人類好早就識得用生物武器，古時較出名一次係1349年蒙古人攻入克里米亞半島時將鼠疫病人屍體丟入城，令城入面嘅人感染鼠疫。

## 參考

## 睇埋
*化學武器
卡拉殊尼哥夫

**卡拉殊尼哥夫**（，）中將，20世紀蘇聯軍人、工程師、槍械設計師，佢設計AK-47等系列突擊步槍而出名，譽為「世界槍王」，獲頒「社會主義人民英雄」。

類:蘇聯軍人
納粹黨

**國家社會主義德國工人黨**（德文：**Nationalsozialistische Deutsche Arbeiterpartei**，簡寫：**NSDAP**），減筆**納粹黨**（英文**Nazi Party**），係德國一政黨。前身德國工人黨，一九一九年創立，一九二〇年改名。後期由希特拉領導，響德國國會大選中獲勝，黨魁希特拉響一九三三年出任德國總理。納粹黨執政之後，威瑪共和時代結束，德國進入希特拉獨裁時代，俗稱納粹德國又或者第三帝國。納粹黨帶德國入侵歐洲各國，此為第二次世界大戰。同一九四五年五月，德國戰敗，由同盟國佔領，盟國管制理事會以第二號法令解散納粹黨。

納粹黨理念，混合國家主義同社會主義，原本係用來抵抗共產主義同資本主義。

## 文
德文國家社會主義，Nationalsozialismus，頭兩音讀如Nazi，因而譯成納粹。

## 睇埋
* 赤納粹
摩崖石經

**摩崖石經**，指刻響天然岩石上面嘅佛經，例如《金剛經》同埋《大般若經》。 

## 參考
聖保羅州

**聖保羅州**（葡萄牙文：**São Paulo**），係巴西嘅一個州。面積248,209.426平方公里，人口41,055,734人，佔全國人口嘅21.5%，係南美洲以至南半球嘅最大城市，比美國加州同紐約嘅人口重要多。

聖保羅州係巴西入面最富有嘅一個州份，佔咗巴西國內生產總值嘅33.9%。除咗生產總值高之外，聖保羅重係人類發展指數第三高嘅地方。
孔融

**孔融**（；），字，係漢官及文學家，孔子二十世孫，生於東漢末世。以才學而聞名，佢忠於漢室而得罪曹操，全家處死。曹操之子曹丕，合孔融與其他六人，稱建安七子。

《世說新語》有講佢故仔，如佢細個時孔融讓梨同小時了了，至今亦爲人所熟悉。
紅梅谷

**紅梅谷**（**Hung Mui Kuk**），亦誤寫**紅莓谷**，香港一地，亦係一谷，喺沙田東便，近隔田村。以前曾經郊遊勝地，現今畀獅子山隧道公路斬開，深谷亦劃入獅子山郊野公園，地近香港名勝望夫石。

## 名
紅梅谷之名，有說係谷內種得多水楊梅，紅色，因而得名。

## 地理
紅梅谷近隔田村，喺村西南處，沙田火車站行要四十分鐘。地方闊落，有四、五畝，有廣場容納百人玩同燒烤，故此舊日大受歡迎。紅梅谷有涌水上自谷流入隔田村。不過今日紅梅谷郊遊，係指谷嘅上啲部份，嗰處係獅子山郊野公園，有燒烤地。由於紅梅谷畀獅子山隧道公路斬開，要經谷無幾遠嘅紅梅谷路上山。原郊遊處，後尾已起咗啲屋。

## 史
一九六七年，計劃地下鐵路沙田綫時，曾建議起紅梅谷站。站並唔喺紅梅谷，而係紅梅谷涌水出谷嘅下游，隔田村公廟附近。站以谷命名，可見當年紅梅谷名氣之盛。紅梅谷當時亦打算起屋邨，不過最尾其無實行。

## 註
英國足球代表隊 (搞清楚)

**英國足球代表隊**可以係：

* 
* ，淨係踢夏季奧林匹克運動會
* ，淨係踢夏季奧林匹克運動會
* 英格蘭足球代表隊（男子隊）
* 
* 蘇格蘭足球代表隊（男子隊）
* 
* 威爾斯足球代表隊（男子隊）
* 
* （男子隊）
* 

## 睇埋
* 中國足球代表隊 (搞清楚)

類:英國足球
康樂園

**康樂園**（**Hong Lok Yuen**），香港一地，亦係一園，喺大埔以北。園於一九八〇年到一九九三年間，變成住宅區，屬低密度。向北到泰亨坳仔村，向南過三渡坑、梅樹坑入大埔，向東可到林村。康樂園地屬大埔區。

## 地理
康樂園係谷。東靠九龍坑山一脈。西面開闊。

## 史
英國接收新界時記載，康樂園原本係大坑山圍附近一谷。大坑新圍條村，就喺火車軌東面隔離。大坑，卽今日泰亨，新圍由老圍嗰便分支出來。谷中有兩條大涌，流向老圍。老圍有徑越谷，過山到大埔墟，卽今日大埔舊墟。

### 園
康樂園喺大埔道十八咪半左近，原爲農莊，軍人李福林亦居於此。東便係菓園，西便係花園，以住花園新年時，會賣桃花。而內亦有餐廳。

## 交通
九廣鐵路雖然路過依康樂園西邊，但附近並無火車站。交通靠大埔公路。大埔公路有支路叫康樂園路，出入康樂園，內裏有廿幾條街。有自己巴士出入康樂園。大埔公路有康樂園巴士站，不過近三渡坑嗰邊。

園內有幾條路。由康樂園路入，有十字路口，可轉入康樂園市中心徑。直行有打圈嘅康樂西路，去返開初路口。康樂西路去到至東，有康樂東路，東路到尾，又大半個圈去返康樂西路至北位。

大路之外又分叉做二十八街。
* 康樂園第一街
* 康樂園第二街
* 康樂園第三街
* 康樂園第四街
* 康樂園第五街
* 康樂園第六街
* 康樂園第七街
* 康樂園第八街
* 康樂園第九街
* 康樂園第十街
* 康樂園第十一街
* 康樂園第十二街
* 康樂園第十三街
* 康樂園第十四街
* 康樂園第十五街
* 康樂園第十六街
* 康樂園第十七街
* 康樂園第十八街
* 康樂園第十九街
* 康樂園第二十街
* 康樂園第二十一街
* 康樂園第二十二街
* 康樂園第二十三街
* 康樂園第二十四街
* 康樂園第二十五街
* 康樂園第二十六街
* 康樂園第二十七街
* 康樂園第二十八街

## 註
少校

**少校**係軍隊嘅職銜，係校官嘅最低級別。英文入面，陸軍嘅少校稱為Major，海軍嘅少校就稱為副指揮官，而英國皇家空軍少校稱為中隊指揮官。
望夫石

**望夫石**（英文**Amah Rock**或**Statue Rock**），香港一石，亦係香港名勝，喺沙田紅梅谷對上，遠處睇似亞媽孭仔而聞名，似等老公返來，因而叫望夫石。石喺一山之上，山高二百五十一米。頂頭巨石相疊，大數十圍，六七人高。由紅梅谷上望石夫，大概爬二十分鐘。

不少香港人慕名上石，咁多年來，石邊有唔少塗鴉。二〇〇七年十一月，漁農及自然護理署同其他八個團體，網上香港最美岩石選舉，望夫石得第一，可見佢幾咁受歡迎。

## 構造

望夫石係石柱，花崗岩來。因風化而裂成幾節。母嗰一邊高啲，望向沙田。

## 註
傍水

**傍水**，又叫**護壁**，係牆嘅下半，通常有四尺高。一尺到兩尺叫矮傍水。牆下半做傍水，一來怕下面易潮起漬，二來怕畀傢俬撞花，所以要同上半有唔同整法。

## 文
英文傍水叫dado。
矮傍水

**矮傍水**，又叫**牆腳綫**、**地腳綫**、**牆裙**，係傍水一種，喺牆身底一到兩尺。佢用來保牆唔會撞花。矮傍水可以用唔同嘢整，可以用水泥造，亦可以加板。現今電綫，有時亦收喺矮傍水入面。

## 文
英文叫矮傍水做**baseboard**或**skirting**。
芒桑

**芒桑**（西班牙文：**Monzón**）係西班牙一城，舊時係阿拉貢王國京師，而家歸阿拉貢自治區管。
陸軍

**陸軍**係人類歷史上最古老嘅兵種，主要響陸地上作戰面。現代嘅陸軍分好多個兵科，例如步兵、裝甲兵、炮兵、陸軍航空兵、工兵、憲兵等等。
新疆維吾爾自治區治蝗滅鼠指揮部辦公室

**新疆維吾爾自治區治蝗滅鼠指揮部辦公室**（）又叫**新疆維吾爾自治區蝗蟲鼠害預測預報防治中心站**（），始建於1952年，係全中華人民共和國唯一嘅草原生物災害治理嘅常設機構。主要負責新疆草原生物災害嘅預警監測、治理同埋科研工作等等。家下有以自治區為中心，全新疆13個地州蝗蟲鼠害預測預報防治中心站組成嘅網絡體系，有200幾位技術人員。家下喺全區已經基本形成生物控制同埋應急防治相結合嘅綜合治理體系，平均每年完成草原生物災害治理面積達200萬公頃，有效咁保護草場，攞到顯著嘅經濟、社會同埋生態效益。多次榮獲農業部、自治區嘅表彰獎勵。自行研究推廣人工招引粉紅椋鳥、牧雞牧鴨治蝗、招鷹養狐滅鼠等生物防治新技術，走喺全國前列。今後新疆草原生物災害治理會以科學發展觀為指導，堅持科技創新，通過不斷努力，實現畀草原綠起來、畜牧業強起來、牧民富起來嘅發展目標，為新疆農牧業生產安全、生態安全同埋邊疆地區嘅社會穩定提供有力保障，為構建和諧新疆、生態新疆做出積極嘅貢獻。

## 人事
* 辦公室主任、黨支部副書記：穆晨
* 辦公室副主任、黨支部書記：麥迪.庫爾曼
* 副主任：依不拉因、倪亦非

## 出面網頁
*
水仙茶

**水仙茶**，係一種中國烏龍茶，出產自福建。

水仙茶同水仙花個名起源唔同。

## 參考
茶杯

**茶杯**係專門用嚟裝茶嘅杯，多數用瓷整，西式大隻啲，有杯耳；中式細隻啲，冇杯耳。

類:杯
茶壺

**茶壺**係裝茶嘅水壺，用嚟斟茶落茶杯度。

舊時裝茶葉嘅壺，都叫茶壺，即茶筒。
茶羹

**茶羹**，羹一種，飲西茶用。因為飲西方飲茶會落奶落糖，要有隻羹攪勻。通常放喺茶碟上，茶杯側邊。

茶羹唔只飲茶用，飲㗎啡都會用。

茶羹亦可做容量單位，1茶羹即係5毫升。

茶羹英文叫**tea spoon**。

## 睇埋
*湯羹
茶包

**茶包**係預先包好嘅茶葉，通常係用紙包住，想飲茶就放包茶包落茶杯或者茶壺度，再沖熱水落去，浸一陣就飲得。
龍井

**龍井**（）可以係：
*龍井茶，中國一種綠茶，喺浙江中部一帶產。
*龍井市，中國吉林延邊嘅縣級市。
*龍井村，中國浙江杭州西湖區西湖街道嘅轄村。
*龍井站 (深圳)，深圳地鐵7號綫嘅站。
*龍井站 (臺中)，臺灣鐵路管理局海岸綫嘅火車站，喺臺灣臺中市龍井區。
*龍井莊，臺灣1920年到1945年間設過嘅政區，屬臺中州大甲郡，喺今日臺中縣龍井鄉。
*龍井區，2010年12月25號由原來臺中縣龍井鄉升格改制成直轄市臺中市龍井區
*龍井鄉，幾處。
道風山

**道風山**（**Tao Fong Shan**或**Tao Fung Shan**），香港一地，亦係一山，喺沙田西便。地近沙田火車站，有車路道風山路上山。山上有基督敎屋宇，係艾香德牧師所立，仿華人屋宇風格，用意吸引唐人道、佛信徒認識基督教信仰。山上主要屋宇，叫**道風山基督敎叢林**（**Tao Fong Shan Christian Centre**）。所屬敎派係信義宗。

道風山原本屋宇有聖殿，蓮花洞、議事廳、宗敎研究院、雲水堂、繪瓷部、大十字架，繪瓷部屋背有道風山全圖，係彩繪大壁畫。

## 註
打𤺊嗌

**打𤺊嗌**（），醫學術語叫**呃逆**（），國文書面做**打嗝**（嗝讀「格」，），係橫隔膜痙攣導致嘅現象，打思肊時係一陣陣，來時突然間個肚縮下，搞到聲門閉合、發出「呃」聲。

打𤺊嗌嘅原因有好多種，飽得滯、食嘢太快、劇笑都可以搞到打思肊。此外橫隔膜炎症、腎病、腦瘤之類嘅病都會有打思肊嘅癥狀。

嗌字本音ngai3，嗌交嘅嗌，「惡介」反切音。但被約定俗成誤讀為「益」。

## 名
打𤺊嗌有好多種寫法，第二個字可以寫成「𤺊」、「嘶」、「思」或者省略：第二個字可以寫成「嗌」、「肊」、「噎」或者「餩」。各種寫法可以歸納成下面個表：

## 家醫療法
一般人遇到打𤺊嗌，通常都可以好簡單噉醫返，主要有：
*心理
**轉移注意力（比如問佢嘢、從1數到100、冥想、濕吻）
**嚇下佢
*吞嘢
**掬氣做三次吞食動作
**食嚿冰
**一啖過飲羹醋
*做深呼吸，吸氣到極限，再掬住，打開咗胸腔，再慢慢吐氣。
*用各種辦法大笑。
*飲汽水，令身體嘅二氧化碳平衡返。
*有種講法認為係體內二氧化碳、氧氣唔均勻，所以要增加二氧化碳，比如短時間攞啲嘢撢住口鼻呼吸。

## 註


類:生理學
波恩

**波恩**（），臺灣譯 ｢**波昂**｣，係德國北萊茵－西法倫州嘅一座城市。歷史上，波恩曾經係科隆公國嘅首都。1949年到1990年德國分裂期間，波恩係西德嘅首都。至今重有六個聯邦政府部門（包括國防部）將總部設喺波恩，而其他政府部門亦都喺波恩設有辦公室。此外，幾間德國國營企業，包括德意志電訊、德意志郵政同德國之聲電臺，都將總部設喺波恩。1996年，聯合國環境與發展事務部將總部搬咗去波恩。

波恩係作曲家貝多芬嘅出生地。

類:北萊茵－西法倫
馬斯喀特

**馬斯喀特**（阿剌伯文：**محافظة مسقط**）係阿曼首都。
	
## 氣候
馬斯喀特屬沙漠氣候，濕度低落雨少。

	
## 參考
里朗威

**里朗威**（；）係馬拉維首都，亦係馬拉維中心嘅緊要經濟同交通運輸城市。個名出自里朗威河。

里朗威亦係2013年廣州國際城市創新獎嘅其一得獎嘅城市。

## 註
斯里巴加灣

**斯里巴加灣**（）係汶萊首都。2010年統計人口約14萬人。2010年統計人口大約有14萬人，斯里巴加灣市喺林夢河注入南中國海嘅入海口。地理位置為東經114°55'，北緯4°55'。

市內工業有家具、紡織、手工藝、木材工業。此外，重有石油同天然氣加工工業。 

## 交通
### 市內交通

### 機場
汶萊國際機場係市內嘅機場，有定期航班往返倫敦同亞洲以及大洋洲主要城市。
## 氣候
斯里巴加灣市係熱帶氣候。無實際嘅乾旱季節，全年都降雨。實際上乾燥嘅三月月平均每年降雨量係120毫米。而十月到十二月，降雨量最多。同其他熱帶城市一樣，全年溫度平均，平廿均高温係32°C（90°F），平均低温係23°C（73°F）。

## 參考
拉巴斯

**拉巴斯**（；，字面意思「和平」）係玻利維亞實際上嘅首都。

2016年12月7號，佢成為第三屆廣州國際城市創新獎嘅5個得獎城市之一。

## 註
蘇克雷

**蘇克雷**（）係玻利維亞嘅法定首都，但實際上嘅首都係拉巴斯。

## 出面網頁
* 

類:玻利維亞城市
門枋

**門枋**（枋讀方或仿）係門一部份，門架打直嘅木。

## 文
英文門枋叫door post。

## 睇埋
*門楣
減

**減**，又叫**減數**，係數學運算一種，由原本一組嘅度，拎走部分，可以睇做「加數嘅逆運算」。例如：36-11 = 25。現代數學會以減號表示減數。

36-11=25 

36-25=11 

25+11=36 

直式減法：

\begin{align}
{ 36 }\\
\underline{ -11 }\\
{ 25 }
\end{align}

加、減、乘、除，合稱四則運算。
乘

**乘（**）係數學運算一種，現代數學會以乘號表示。乘法一般入門會以自然數相加幾次數嚟做定義。乘數結果叫做「積」（product）。加、減、乘、除，合稱四則運算。

## 連乘
「\prod」呢個數學符號係指連乘，源自希臘字母大楷**Π**(pi)，即係將一列數冚唪唥乘埋一齊，例：
:\prod_{i=1}^{6}i^2 = 1 \cdot 4 \cdot 9 \cdot 16 \cdot 25 \cdot 36
上述段意思係話「計 i^2，再將 i = 1 至 i = 6 之間嘅 i^2 乘埋一齊。」，其中下標寫咗約束變量（i）同埋佢嘅下界（1），上標就寫佢嘅上界（6）。上界同下界都一定係整數。

## 向量
向量有多種**乘法**，通常用\cdot代表點積，\times代表叉積。
除

**除**（）係數學運算一種，現代數學會以乘除表示。除法入門一般會以自然數介紹，由大數相減多次細數講解。亦有說以乘嘅相反講解。加、減、乘、除，合稱四則運算。

## 定義
喺整數除法入面 A\div B=Q...R 讀做 A 除以 B 等於 Q 餘 R，
當中 A 叫被除數，B 叫除數，Q 叫商數，R 叫餘數。

可以寫成 A = B\times Q + R 叫做**除法原理**。

當餘數 R=0 時，叫做 A 被 B **整除**，寫做 A|B。

## 代數性質
* **餘數**細過**除數**。
* 除法係有左結合律嘅，即係話如果連續嘅除法，無寫括號嘅話，係由左做到右：
: a \div b \div c = (a \div b) \div c = a \div (b \times c) \;\ne\; a\div (b\div c)= a \div b \times c 

* 除法對加減數有右分配性，即係
: \frac{a \pm b}{c} = (a \pm b) / c = (a/c)\pm (b/c) =\frac{a}{c} \pm \frac{b}{c}.

呢一點佢同乘法一樣，因為乘法都有(a + b) \times c = a \times c + b \times c，但係除法係無左分配性嘅，因為一般嚟講: \frac{a}{b + c} = a / (b + c) \;\ne\; (a/b) + (a/c) = \frac{ac+ab}{bc}，例如 \frac{12}{2+4} = \frac{12}{6} = 2，但係 \frac{12}{2} + \frac{12}{4} = 6+3 = 9 。

呢點就同乘法唔同，乘法係同時有左分配性同右分配性，即係話乘法係有分配性質嘅。

## 睇埋
*餘數定理
*同餘

## 參考資料
Division

**Division**，拉丁字母串字，指：

* 除、除數、除法，英文division。
* 部門，英文division。
* 細胞分裂，英文cell division。
* 選區，英文division。
* 分成幾份。
門斗

**門斗**係門一部份，門樞對上同對下，要有個凹位，承位度門，等佢可以轉動，唔會移位。個凹位好似斗，所以叫門斗。現代一般用門單，就唔使門斗。

## 文
英文門斗叫**door socket**。
門架

**門架**，又叫**門框**，係門嘅外在部份，安喺屋宇門嘅開口邊。用來保護度門。

## 文
英文門架叫**door frame**。
忠信堂、逸民堂

**忠信堂、逸民堂**，又名**忠信．逸民堂**（Hostel C）係香港嶺南大學六座學生宿舍之一，由忠信堂（長翼）同逸民堂（短翼）組成。喺南學生宿舍，建築物同林護堂（Hostel D）相連。

## 歷史同命名
忠信堂、逸民堂喺1997年2月22號落成並入伙，首任宿舍舍監係嶺南大學歷史系助理教授劉智鵬博士。由於宿舍落成日期唔係喺學期初，宿生曾經喺掃管軍營暫住。

忠信堂喺1998年12月18號冠名，捐款人係林植宣博士（林珏嘅老豆、林棣權嘅阿爺），林博士係廣州嶺南大學舊生，阿爸係林護先生。共五代嘅林氏家族成員亦喺嶺南嘅紅灰精神下接受教育，對廣州嶺南大學同香港嘅嶺南大學貢獻良多。係慶祝林氏祖業忠信置業有限公司成立七十週年，特以「忠信」為宿舍命名。

逸民堂喺1998年12月18號冠名，捐款人係李林建華夫人，宿舍命名係紀念李林建華夫人嘅先父林逸民先生。林逸民先生喺廣州嶺南小學同中學畢業，之後更喺唐山交通大學、美國普渡大學同哈佛大學攻讀土木工程學位同城市建設文憑。林逸民先生歷任廣州嶺南大學校董同美國嶺南基金會首位華人董事，更創辦咗嶺南同學總會同出任首任會長，對嶺南紅灰教育同發展貢獻良多。為紀念林逸民先生對嶺南大學嘅貢獻，教以「逸民」為係宿舍名。

## 建築間格同特色
忠信堂、逸民堂樓高九層（包括底層），底層（LG）係洗衣房，地下係溫習室同娛樂室，一、二樓係男生宿舍，三樓至七樓係女生宿舍，八樓係舍監同高級導師嘅住宅。除八樓同底層外，每層都設有一個茶水間同兩個洗手間，而每層亦有雪櫃同電話等畀宿生用。

## 參考
*嶺南通訊（131期）
*忠信堂、逸民堂命名基石

## 註


## 出面網頁
*嶺南大學忠信堂、逸民堂
林護堂 (香港)

**林護堂**（**Hostel D**）係香港嶺南大學6座學生宿舍之一，喺南學生宿舍，建築物同忠信堂、逸民堂（Hostel C）相連。

## 歷史同命名
林護堂喺1997年2月22號落成同入伙，現任宿舍舍監係嶺南大學社會學同社會政策系教授陳章明博士。由於宿舍落成日期唔係喺學期初，宿生曾經喺掃管軍營暫住。

林護堂喺1997年5月26號冠名，捐款人係林護紀念基金有限公司，以紀念前廣州嶺南大學校董林護先生，共五代嘅林氏家族成員都喺嶺南嘅紅灰精神下接受教育，對廣州嶺南大學同香港嘅嶺南大學貢獻良多，特以「林護」為宿舍命名。

## 建築間格同特色
林護堂樓高9層（包括底層），底層（LG）係洗衣房，地下係溫習室同娛樂室，1至3樓係男生宿舍，4至7樓係女生宿舍，8樓係舍監同高級導師住宅。除8樓同底層外，每層都設有一個茶水間同兩個洗手間，而每層亦有雪櫃、電視機同電話等畀宿生用。2013年暑假，林護堂進行翻新工程，包括擴大同翻新每層公用地方（Common Room）同翻新升降機。

## 出面網頁
*嶺南大學林護堂
*中山大學嶺南（大學）學院
香港中文大學工程學院

**香港中文大學工程學院**係香港中文大學八大學院之一，旗下嘅電子工程系係最早成立嘅學系（1970年），而家設有6個學系同9個研究中心，另設有一生物醫學工程研究生分部（）。工程學院總部設喺何善衡工程學大樓五樓，而中大嘅另一座工程大樓係蒙民偉工程學大樓。

## 旗下學系
*計算機科學與工程學系（）
*電子工程學系（）
*訊息工程學系（）
*機械與自動化工程學系（）
*系統工程與工程管理學系（）
*生物醫學工程學系()

## 旗下研究中心
## 提供課程
### 本科生課程

現時，5個學系都提供對應嘅主修課程，而計算機科學同工程學系則分有兩個主修：「計算機科學」同「計算機工程」。除機械同自動化工程學系外，所有學系都同時提供對應嘅副修課程；而系統工程同工程管理學系就提供「工程管理」同「金融工程」兩個副修。有關副修對大部分中大學生開放，而主修工程學科嘅學生，亦可選修大部份工程學院以外嘅副修。

除此之外，工程學院學生都同其他中大學生一樣，至少修讀99學分，同需修讀4個通識教育課程（共12學分）。入學方面嘅程序同中大相同，包括聯招同其他方法。

自2007年起，所有工程學系都提供同時修讀工商管理學士課程嘅選擇。獲派入六個工程學科之一嘅學生，可以喺頭三年修讀工程學科嘅同時，加插工商管理學院嘅學科，讀完第三年就攞到有關工程學學士資格，同喺第四年完成工商管理學士嘅餘下科目。學生攞唔攞到第二個學士，視乎佢嘅學術成績表現。不過，即使學生攞唔到工商管理學士，只要修讀唔少過18學分嘅工商管理學院課程（當中要包括指定課程），學生都攞到工商管理嘅副修資格。

同樣，工商管理學生亦可以作類似安排，喺頭三年加插工程學科。而成績表現符合資格嘅話，就可以喺第三同第四年分別攞到工商管理學士同相關工學士。

喺2010年，工程學院將提供生物醫學工程學士課程。

### 碩士/博士課程
所有學系都提供其對應嘅主修哲學碩士（MPhil）、哲學博士（PhD）或理碩士（MSc）課程。另外，生物醫學工程研究生分部亦提供生物醫學工程碩士。

系統工程同工程管理學系同時提供「電子商務同物理科技理碩士」（M.Sc. Programme in E-commerce and Logistics Technologies）同「物流同供應鏈行政理碩士」（EMSc Program in Logistics and Supply Chain Management）。

## 出面網頁
* 香港中文大學工程學院
* 中大工程學院慶20周年
香港中文大學法律學院

**香港中文大學法律學院**（Faculty of Law, Chinese University of Hong Kong）係香港中文大學（中大）八大學院之一，2005年成立，係香港第三間大學法學院。

## 歷史
香港中文大學喺2004年提出嘅《2005/06至2007/08年度學術發展建議書》中，提出設立法律學院，提供法學士同研究院課程，教務會喺2004年3月3號通過有關建議，同將建議呈交大學教育資助委員會。2004年5月10號，官方正式宣佈中大將設立法律學院。

為設立法律學院，中大成立咗中文大學法律學院籌劃委員會，由香港資深大律師暨哈佛大學法學院客座教授梁定邦出任主席。法律學院籌組時得到曾任中文大學校董會主席嘅利國偉同香港法律界嘅李福善捐款設立兩個講座教席，資深大律師陳志海捐款同執業律師徐嘉儉捐贈藏書。

中大法律學部（School of Law）喺2005年9月已初步成立，當時十幾名法律業界人士同學者經已到法律學部就任，但學部未有提供任何課程。學部喺2006年始開辦法學本科同研究生課程。2008年8月1號法律學部正式升格為法律學院（Faculty of Law），係中大第八間學院，其時學院共有1100名學生（180名本科生同920名自費課程研究生）。「學院自2006年起開始提供法學本科同研究生課程，2008年起開辦P.C.LL.，而家學院有全職教職員約50人同學生約1200人。」

## 課程
中文大學法律學院開設咗以下課程：

## 參考


## 出面網頁
* 香港中文大學法律學院
問問Master Joe

《**問問Master Joe**》（），係香港無綫電視製作嘅細路節目，解答同學仔科學疑問，由2008年2月23號到2013年12月28號逢星期六下午4點半到5點播，總共298集。

## 主要角色
*游莨維 飾 Master Joe
*楊洛婷 飾 AI Rabee'a
*吳業坤 飾 Y Pro

## 出面網頁
*問問Master Joe - tvb.com
化學 (搞清楚)

**化學**係中文詞，可以係：
*化學，研究物質結構、性質同相互轉化關係嘅科學分支
*化學 (形容)，粵語裡面特有嘅用法，表示啲嘢容易壞或者容易爛
楊永信

**楊永信**（）係中國山東省臨沂市第四人民醫院副院長、網癮戒治中心主任，因為用電擊、叩頭嚟醫網癮而備受爭議，有病人家屬支持同感謝楊永信嘅治療，但亦都有人話電擊虐待病人唔人道。

中華人民共和國衛生部響2009年7月13日叫停電擊治療法，之後楊永信改用低頻脈衝治療，但係同樣有前病人話好難受。

楊永信對於治療上網成癮嘅方法同主張，被一啲學者認為係醫療假資訊。而追捧佢嘅中國官媒亦有份散播呢啲假資訊。

## 參考
戀愛樂園

《**戀愛樂園**》係2006年香港商業電台叱咤903嘅廣播劇。

## 古仔
一對孖生姊妹大學畢業後入咗香港迪士尼樂園做，分別遇到唔同嘅愛情問題。

## 卡士
*周麗淇
*薛凱琪
*劉浩龍
*關智斌
*方大同
*少爺占
*謝茜嘉
* E
* Wing
* Mini

## 劇組
* 製作︰阿禮
* 編劇︰E
* 監製︰少爺占

## 出面網頁
* 官方網頁
* 

類:香港2006年
中大學生報

《**中大學生報**》係香港中文大學嘅學生擔任編採作嘅刊物，由中大學生會屬下嘅中大學生報出版委員會（簡稱「報社」）出版。出版委員會受學生會代表會監察。報社現址係香港新界沙田香港中文大學范克廉樓307室。

《中大學生報》係一份期刊，而家通常每月出版，每次印八千份：「校園版」報導校園新聞同輯錄相關評論，主要版面包括社會、專題、生活、性別、情色、專欄同投稿。除咗喺中文大學派發之外，亦會送到其他大專院校同社區組織，畀人免費攞。報社或按情況需要，不時出版特刊、號外，或者發公開信。

《學生報》舊時唔釘裝，印刷成報紙一樣嘅大開型報章（broadsheet），當時報頭所示嘅著作名係「中大學生」。而家每月定期出版嘅《學生報》都釘裝成書，封面標明「中大學生報」，號外或特刊嘅報頭亦已統一為「中大學生報」。

## 報社架構
中大學生報出版委員會，有時或簡稱「報社」，係經過全體中文大學本科生投票而成立嘅學生組織，同學生會幹事會同中大校園電台擁有同等地位。根據中大學生會會章規定，中大學生報出版委員會分別由民選委員同委任委員組成。

因應參與報社嘅人數多寡，民選委員有8到12人。參選報社嘅內閣，成員必須包括嚟自各成員書院學生會嘅基本會員。報社以內閣形式，由全體會員經投票選出，負責組織出版委員會。

報社民選委員共有：
* 總編輯1人，為出版委員會最高負責人，係出版委員會主席，對外代表出版委員會；
* 副總編輯2人，負責協助總編輯處理一切事宜；
* 執行編輯2人，負責處理一切出版事宜；
* 秘書1人，負責處理一切秘書事宜；
* 財政1人，負責處理一切財政事宜；
* 資料主任1到5人，負責主持中大學生會資料中心同處理出版委員會一切資料事宜。

委任委員乃由民選委員推薦，須經代表會同意同委任。

報社任期為每年一任，由每年3月1號到翌年2月底止。

## 歷史
## 特色同爭議
中大學生報嘅言論同風格同香港主流傳媒大相逕庭，近年，佢哋掀起唔少軒然大波。

### 粗口字事件
《中大學生報》喺2004年9月號中刊登咗一篇題為《講普選？你講咩撚嘢呀──論普選理據，兼論代議政制》嘅文章，因為標題有粗口字眼，經幾份報章報導後，引起中大校園內外一連串反響。對此，學生報喺2004年11月發表咗《道德高地嘅虛妄》作出回應。

### 情色版事件

由2006年12月開始，《中大學生報》加插「情色版」，內容包括性信箱、性幻想、故事，介紹性電影同性書本；亦刊發問卷調查調查大學生嘅性態度。問卷十四條問題中，包括問讀者有冇試過幻想同父母或兄弟姊妹做愛（亂倫），同最想同乜嘢動物做愛（人獸交），引起部分人士不滿，同作出投訴。時任總編輯曾昭偉話，製作「情色版」係希望引起讀者探討性觀念，營造開闊討論性同慾望嘅空間。

由5月初開始嘅個幾禮拜，呢件事喺香港社會所引起嘅風波甚為深廣，由最初涉及到談性問題嘅態度，延伸到大係包括出版自由、言論自由、傳媒嘅社會責任、學術自主、教育制度、政府機關嘅審裁尺度、以到社會內各勢力嘅矛盾同宗教、政治角力；亦從校內異議，發展到涉及司法；從圈子糾紛，發展到公開論證，呢件事引發咗香港社會各界人士認真同嚴肅噉深思同討論有關嘅課題。

## 參考

## 睇埋
* 香港言論自由

## 出面網頁
* 《中大學生報》官方網站
* 中大學生報情色版事件-港人哲講 電台節目

### 粗口字事件
* 粗口事件回應：《道德高地嘅虛妄》
香港中文大學理學院

**香港中文大學理學院**係香港中文大學八大學院之一，而家設有4個學系同2間學院，另設有一綜合實驗室專門大樓（逸夫科學大樓）。理學院總部設喺香港中文大學科學館，而中大嘅另一座理學院教學大樓係邵逸夫夫人樓（LSB）。

## 旗下學系
*香港中文大學物理系（）
*香港中文大學化學系（）
*香港中文大學統計系（），另有開辦風險管理科學課程 同 同商學院合辦嘅計量金融學同風險管理科學跨學科課程
*香港中文大學數學系（），另有同工程學院開辦嘅數學同資訊工程學跨學科課程
*香港中文大學生命科學學院（），包括生物化學、生物、細胞同分子生物學、環境科學、食品同營養科學同分子生物技術學課程
*香港中文大學自然科學課程（NSCI, Natural Sciences）

## 旗下研究中心
## 提供課程
### 本科生課程

所有教學部門都會開辦對應嘅主修課程，另外統計系同數學系分別同商學院同工程學院舉辦跨學院雙學位課程，以符合社會對各類人才嘅需求
。

理學院喺零九至一零年學年起推出生命科學學院統一招生計劃，學生選科更具彈性。新計劃畀學生喺確定主修課程前，有更多機會了解自己喺各個生命科學學科嘅興趣同能力，從而作出最正確嘅選擇。生命科學學院包括六個主修課程，分別為生物化學、生物學、細胞同分子生物學、環境科學、食品同營養科學同埋分子生物技術學。

### 碩士/博士課程
所有教學部門都提供對應嘅主修哲學碩士（MPhil）、哲學博士（PhD）或理碩士（MSc）課程。另外，修讀生命科學課程嘅本科畢業生可以報讀醫學院嘅生物醫學碩士/博士課程。

## 參考資料

## 出面網頁
*香港中文大學理學院
*中大開自然科學課程銜接副學位
西林寺 (香港)

**西林寺**（**Sai Lam Temple**），減筆**西林**，係香港一寺，喺沙田上禾輋村，離沙田火車站無遠山上。一九二三年梁子衡起，舊日寺內有唔少和尚。附近萬佛寺祖師月溪法師，亦曾駐西林寺。間寺曾經有如遊樂場，遊人甚多，及後一度荒廢。現已爲商人經營，擺骨灰龕爲業，面目全非。

## 史
建寺人梁子衡，法號浣清，原籍廣東南海。按寺嘅講法，梁氏先後妻妾九人，頭三個喺中國死咗。其後梁氏來港發展。二十世紀初，經營西鄉園素食館，有兩舖，一者喺九龍城啟德機場附近，另一喺旺角砵蘭街。一九二三年，佢喺現址起西林寺，亦執咗兩間舖，成西林主持，法號浣清。歡迎和尚掛單，亦幫善信做法事同招待遊客。

一九三三年，月溪法師，游化香港，曾駐西林寺。月溪法師日後起咗萬佛寺。

西林寺曾爲郊遊勝地。二十世紀六十年代，寺廟似遊樂場，有園林勝景，飲食玩住都有。旁邊先天道安老院都有園林，一併遊玩。寺內香火鼎盛，齋菜聞名。寺前西林路有唔少食肆，每每假日，相當熱鬧。亦有不少人拍戲取景。

一九八〇年，西林寺主持浣清大師去世，於是有人出售西林寺予泰國財團，齋菜生意亦結束，寺內神位亦移走，自此旅遊勝地不再。泰國財團想改土地用途，香港政府唔准，因擱置荒廢而失修。。二〇〇四年，沙田區議員曾提出重建西林寺爲旅遊地，因土地屬私人物業關係，而無法實行。

二〇〇六年，香港商人莊氏，斥資逾三千萬港元購業權，計劃重建西林寺為旅遊地，並成立西林（普眾）基金會負責重建。二〇〇九年十月，改建完工，但結果改建成五幢骨灰龕堂，三千骨灰位，與寺廟舊貌，大相逕庭。地政總署勒令該寺停止經營骨灰位，是以違反地契。

## 屋宇
;舊寺
西林寺依山而建，門樓匾額刻有「西林」，左右對聯：「西樓灋苑宜修灋，林集禪門要學禪。」近入口處建有荷塘，有白蘭樹，最底有三屋宇，當中兩座兩層高為「客房」，另一座三層高係「西鄉園素食」，而後方有棟兩層高。大門直入後拾級而上，會睇到另一入口處「大悲願門」，修建時拆咗。

## 出面網頁
*

## 註
西林

**西林**可以係：

* 西林區，中國黑龍江省伊春嘅市轄區
* 西林縣，喺中國廣西百色
* 西林寺 (香港)，香港骨灰龕場
* 西林寺 (江西)，江西廬山市佛寺
* 西林寺 (四川)，四川內江佛寺
陳灼明

**陳灼明**（），人稱**深水埗明哥**，係香港一飯店老闆，以派飯畀窮人而出名，更被政務司司長林鄭月娥點名讚。

佢喺香港商業電台《雲常開》節目（2016年6月1號）入面講，自己喺中國大陸出世，後生嗰時做過紅衛兵，1979年走難去香港。

佢因爲非法請冇證黑工，坐過三個月監。

佢間舖喺深水埗，叫「北河燒臘飯店」，人稱窮人飯堂，照顧當地基層綜援街坊飲食而出名。舖喺深水埗北河街五十號地下，近荔枝角道交界。飯店賣特價飯、快餐碟頭飯、蒸籠盅飯、燒臘飯咁。

有時明哥都幫社福團體派飯俾露宿者。

## 個人榮譽
* 嶺南大學榮譽院士（2017年）
* 香港都會大學榮譽大學院士（2021年）

## 註

## 出面網頁

* 

類:香港監犯
類:嶺南大學 (香港) 榮譽院士‎‎
類:香港都會大學榮譽大學院士‎
盅飯

**盅飯**，又叫做**盅頭飯**、**蒸飯**，係用個燉盅裝住煲熟飯，上面有配菜，原盅上枱食。而家廣東、香港酒樓都好見盅頭飯，或原盅蒸飯。傳統會用瓷盅，貪佢熱力均勻，後期亦用不鏽鋼盅，貪佢耐用。

## 款式
*鳳爪排骨飯、北菇滑雞飯、鹹魚肉餅飯 、窩蛋牛肉飯、咸蛋肉餅飯、土魷肉餅飯。
*台灣有地瓜蒸飯、芋香吻魚蒸飯。
*日本有栗飯、鯛魚蒸飯、松茸蒸飯。

## 起源
苦力致愛。1920年代南方唐人飲早茶，一盅兩件。茶樓用燉湯燉盅蒸飯，加上點心料鳳爪排骨，成為苦力飽肚食品。

## 睇埋
* 煲仔飯
* 碟頭飯
寶貝智多星

**寶貝智多星**（**Home Alone**）係美國戲一齣，係搞笑片，尊曉治寫，喺一九九〇年放映。呢套戲講有個美國芝加哥有個細路仔叫奇雲，俾屋企人唔覺意獨留在家；但屋企俾人爆格，佢點樣智退兩賊。細路仔主角，由麥哥里高堅演。依套戲賣得，係當年第三賣座電影，另有四套繼集，連帶有電視遊戲同原聲碟。

臺灣上映叫做**小鬼當家**。
碟頭飯

**碟頭飯**，係快餐店常見嘅配菜飯，白飯上面加快餐餸料，例如：
*燒味飯：燒味店賣嘅燒味白飯、叉肉飯咁。
*廚房飯：菜遠排骨飯、豉椒鮮魷飯、炸豬扒、生炒骨、麻婆豆腐、魚香茄子咁。
*中式飯：單拼雙拼排骨時菜、咖哩牛肉飯、梅菜魚柳飯咁。
*西式飯：豬扒牛扒午餐肉、香腸、火腿太陽蛋，免治牛肉飯、葡國雞飯咁。

## 近似
*兩餸飯
*外賣飯盒
*雙拼飯
窩仔山

**窩仔山**，又叫**主教山**，係香港一山，喺九龍石硤尾同九龍塘大坑東之間，山並唔高，高二百八十四呎。山頂曾開有圓形配水庫，今已封。今下樹林滿佈，係四周樓宇中嘅綠洲。

有啲人會將窩仔山同喃嘸山搞亂，但查實兩座山係俾石硤尾邨隔住：窩仔山喺石硤尾邨東南，喃嘸山就喺石硤尾邨西北。

## 史
窩仔山喺英人接管新界之時，係九龍山脈下一支。佢南面係九龍塘村，山東同西，都有谷流涌水。山東早年係田地，涌水後尾變成大坑。山西係石硤尾，早年或叫硤石尾。山西面有田有村，村叫田寮同元洲。

英人無耐喺九龍山脈開水塘，亦喺窩仔山頂開細塘裝水，供應新開嘅深水埗市區，亦喺山東北開墳場。早年大埔道開咗條路，直上塘仔，如今已不在。

第二次世界大戰前，深水埗市區拓展開去，去到窩仔山西南。九龍塘、田寮同元洲三村，亦併埋入市區中。九龍塘村地，變成警察球場同馬球場。

戰後大批難民湧入，窩仔山以北等山頭都變成木屋區。政府喺山嘅東面，開咗大坑東邨。山嘅西北面開石硤尾邨。

1962年1月22號，窩仔山向東南一面山坡上嘅西堅里（東同陸軍球場相接，南同警察球場相鄰）木屋區火燭，災埸面積估計有四千平方呎，三百幾間木屋之中燒咗三分之一，幾千名居民之中有一千五百幾人受災。

## 參考

## 睇埋
*深水埗食水減壓缸
快餐店

**快餐店**，臺灣又叫**速食餐廳**、**速食店**，係餐廳一種，專賣快餐，卽係嘢食講求快。特色價錢平，食物即叫即有得食，菜單款式好多選擇組合，冇企堂侍應。食客先買票，自己去廚房窗口要嘢食，埋位堂食，或者打包外賣自取。

## 文
快餐店個名，繙自英文**fast food restaurant**。

## 菜單款式
*咖哩肉片意大利粉
*番茄汁肉片意大利粉
*沙爹汁肉片意大利粉
*咖哩牛肉飯
*番茄汁牛肉飯
*沙爹汁牛肉飯
*咖哩豬扒飯
*番茄汁豬扒飯
*沙爹汁豬扒飯
*咖哩肉片飯
*番茄汁肉片飯
*沙爹汁肉片飯
*咖哩牛肉意粉
*茄汁牛肉意粉
*沙爹牛肉意粉
*咖哩豬扒意粉
*茄汁豬扒意粉
*沙爹豬扒意粉
*其它組合

## 睇埋
*水吧
*燒味
*盅飯
*碟頭飯
*收銀
*廚房
*麥當勞
*大家樂
*吉野家
*茶餐廳
安遠

**安遠**（）係中華人民共和國江西省贛州市嘅縣。面積2374km²，2012年人口38萬。

## 史
*南梁大同十年（544年）分雩都縣南部三個鄉嘅地設**安遠縣**，縣名源自流過呢個縣嘅貢水支流濂江嘅古名「安遠水」，當時安遠縣治設喺濂江南邊。
*隋開皇年間（581年到600年）安遠併入雩都。
*唐貞元四年分雩都南部三鄉再加信豐縣一個里，再設安遠縣。
*元至元二十四年（1287年）安遠併入會昌縣，直到至大三年（1310年）恢復。

## 轄區
安遠轄8個鎮、10個鄉、1個單位。
*鎮：欣山鎮、孔田鎮、版石鎮、天心鎮、龍布鎮、鶴子鎮、三百山鎮、車頭鎮
*鄉：鎮崗鄉、鳳山鄉、新龍鄉、蔡坊鄉、重石鄉、長沙鄉、浮槎鄉、雙芫鄉、塘村鄉、高雲山鄉
*單位：九龍工業園

## 考
蝦頭

**蝦頭**（）原名**楊詩敏**（，），係香港喜劇女演員，於2006年獲香港戲劇協會香港舞台劇獎「最佳女主角（喜／鬧劇）獎」，2007年再獲「最佳女配角（喜／鬧劇）獎」提名。佢喺1998同1999年喺香港演藝學院獲榮譽學士（導演）同演藝深造文憑（表演）後，一直同香港唔同劇團合作。2007年加入詹瑞文、甄詠蓓嘅PIP劇場成為全職演員同PIP藝術學校導師，又曾參演《戲王之王》、《十分愛》同《我的最愛》等電影。佢嘅樣似後生版嘅朱咪咪。

2013年7月佢成為無綫電視旗下藝人，至2021年3月份離開。

## 演出作品
### 電視劇（[[無綫電視]]）

### 電視劇（[[ViuTV]]）
* 2022年：《心靈師》 飾演 黎敏君
* 2024年：《無用的謊言》 飾演 張桂香

### 電視節目（無綫電視）
*2017年：《瘋狂夏水禮2017》嘉賓

### 電視節目（ViuTV）
*2021年：《生存演技派》主持
*2021年：《囝囝女女730》 第188集嘉賓
*2021年：《Have A Sweet Gym》第5集嘉賓
*2022年：《演員·門》第5集嘉賓
*2022年：《為食家族》第14、15集評判
*2022年：《肥美人》第1-3、10-14集嘉賓
*2022年：《Dr.Any毛》 第10集嘉賓
*2023年：《One Day 約會實況》第6集嘉賓
*2023年：《全民造星V》 第二回合評判
*2023年：《生仔唔該考個牌》第1集嘉賓
*2024年：《今天只做一「健」事》主持
*2024年：《選角》 第2-7集專業評審
*2025年：《Chat KP》第54-55集嘉賓

### 電視節目（HOY TV）
*2024年：《九運知天命》主持
*2025年：《In Café 健康．保障360》主持

### 電影
* 2004年：《煎釀三寶》 飾演 才女（30歲）
* 2007年：《一期一會》
* 2007年：《十分愛》 飾演 阿南
* 2007年：《戲王之王》
* 2008年：《絕代雙嬌》 飾演 經紀朱
* 2008年：《我的最愛》 飾演 阿瓊
* 2011年：《我愛香港》
* 2011年：《潮性辦公室》 飾演 蝦頭
* 2011年：《最強囍事》 飾演 收銀員
* 2011年：《猛男滾死隊》 飾演 秋雲妻
* 2011年：《猛鬼愛情故事》 飾演 蝦頭Harriet
* 2011年：《人約離婚後》 飾演 蝦頭
* 2012年：《爛賭夫鬥爛賭妻》 飾演 張惠香之友
* 2012年：《等我愛你》 飾演 阿玲
* 2013年：《潮性辦公室》
* 2014年：《完美假妻168》 飾演 陳太
* 2015年：《同班同學》
* 2015年：《全力扣殺》 飾演 林連
* 2015年：《哪一天我們會飛》 飾演 雅玲
* 2015年：《踏血尋梅》 飾演 Flora
* 2016年：《PG戀愛指引》
* 2016年：《Good Take!》
* 2017年：《小男人週記3之吾家有喜》 飾演 菲菲
* 2017年：《愛情奴隸獸》
* 2017年：《喵星人》 飾演 金老師
* 2018年：《我的情敵女婿》 飾演 魯作女友
* 2019年：《你咪理，我愛你！》 飾演 美玲
* 2019年：《家和萬事驚》
* 2020年：《乜代宗師》 飾演  馬蹄鐵
* 2025年：《臨時決鬥》飾演 碧珠
* 2025年：《今天應該很高興》飾演 Eva
* 2026年：《金多寶》

### MV
*《你們的幸福》 謝安琪

## 參考

## 出面網頁
* 
* 
* 
* 
* 
* 
* 
* 盛女滋潤手冊 蝦頭楊詩敏
* 楊詩敏不懼師徒演夫妻 戲中貼身服侍詹瑞文

類:前無綫電視女藝員
太興

**太興**係北燕皇帝馮弘嘅年號，相當於公元431年到436年，前後總共5年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:407 till:436
AlignBars = early
ScaleMajor = increment:10 start:407
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:431 till:436 color:blue
  bar:era from:436 till:436 color:red

左邊幅圖顯示**太興**喺**北燕**時期個位。
綫

**綫**，亦寫**線**，係唐字，原本指縫衫用嘅綫，亦引伸所有同形嘅嘢，可以指：

*綫 (縫)，縫衫用嘅綫。
*綫 (幾何)，長而幼嘅形狀。
*綫道，畫綫分開嘅道。
*路綫，交通路徑。
*防綫，軍事要守住嘅地理綫，唔畀敵人越過。
綫 (幾何)

，又寫作**線**，係長而幼嘅幾何物體，理論上幼到冇闊度。喺幾何學內，綫分兩種，一叫直綫，另一叫曲綫。喺平面幾何上，直綫係兩端最短距離，曲綫就唔限。綫係構成幾何圖形，以至描繪現實現象嘅重要基石。

## 直定係曲

綫之分類，最顯著嘅係據其形態分作直綫同曲綫。
*直綫：指依循單一方向無限延伸之綫。於歐幾里得幾何中，兩點之間嘅最短路徑一定係直綫。直綫具有恆定不變嘅斜率，所以佢哋喺形態上未有彎曲或折疊。
*曲綫：指唔直嘅綫，會持續變向，常見嘅例子有圓形嘅圓周或者拋物線等。曲綫嘅鈄率係不斷變化。

## 應用
綫呢個概念嘅應用貫穿多個學科，有舉足輕重嘅角色。
*數學同物理學：綫可以用嚟描繪向量嘅方向、力嘅作用綫，以至粒子郁動嘅軌跡。
*地圖學同 GIS：喺地圖上，綫段可以用嚟表示道路、河流、邊界、鐵路等嘅物體；例如一條高速公路，喺地圖上即以一條綫嚟表示其路徑。
*工程同建築學：綫係繪製圖則、界定結構邊界同埋規劃空間佈局嘅基礎。

## 睇埋
*一維
*點 (幾何)
*面 (幾何)
*體 (幾何)

## 引述
直綫

**直綫**（），平面幾何兩端最短距離所連嘅綫，唔直嘅線叫做曲線。幾何中嘅直線係無限長嘅，有限長嘅線，通常叫做線段。

## 基本概念

直綫係幾何學入面最基本嘅概念之一。喺最基礎個版本中，直綫係指喺平直嘅空間入面，連接兩點之間嘅**最短[[距離]]**。喺笛卡兒坐標系統之中，直綫可以用一次方程嚟界定，例如 
:y = mx + c
當中 m 為斜率，反映 x 每上升一個單位，會導致 y 上升幾多，而齋靠睇嘅話 m 會反映喺**條綫有幾斜**之上。而 c 則為截距，反映條線喺邊一點穿過 Y 軸。

### 進階定義

數學上對直綫仲有更加進階嘅定義。

## 長度計算

喺二維空間入面，如果已知某兩點 (x_1, y_1) 同 (x_2, y_2) 喺咩位置，呢兩點之間嘅直線距離 d，可以用畢氏定理計：
:d = \sqrt{(x_2 - x_1)^2 + (y_2 - y_1)^2}
而喺三維空間，多咗 z 呢個坐標值，噉計距離嗰條式就變成：
:d = \sqrt{(x_2 - x_1)^2 + (y_2 - y_1)^2 + (z_2 - z_1)^2}
呢種計算，喺幾何學以至考慮空間嘅科學同工程計算，都成日會用到。

## 統計應用

## 另見
*曲綫
*測地綫
*多邊形

## 引咗
曲綫

**曲綫**係綫一種，兩端距離係任意，無直綫嘅限制。有啲曲綫按規律，如拋物綫等。喺平面入面嘅曲綫叫做平面曲綫（plane curve），立體空間入面曲綫就叫做空間曲綫（space curve）。

喺拓樸學入面，曲綫嘅定義係由一個實線上面嘅開區間打去一個空間嘅連續函數；而喺微分幾何入面，定義都類似，不過個函數就要求係連續可微或者係光滑嘅。代數幾何入面就會研究代數曲線（algebraic curve），定義係一維嘅代數簇。
天際

**天際**，亦叫**天邊**，係天同地交界，成一邊際綫，所以亦稱**天際綫**。天際主要山石屋宇樹木等劃成，現今城市高樓大廈林立，城都天際，亦有大廈構城，所以亦稱**輪廓綫**、**城市輪廓**、**空中輪廓綫**、**建築物輪廓**等等。由於英文叫**skyline**，亦叫**天空綫**。都市天際各有參差，獨一無二，可謂一城嘅指模，時時畀人拎來代表當地。

若然天際由平原或海而成，無所高低，亦稱地平綫或海平綫。

## 香港

## 臺灣
打域囂拔

**打域囂拔**（，）係德國數學家，奠定唔少現代數學理論，亦在此成爲研究現代物理嘅架生。

Hilbert 發現並發展咗一系列基本嘅思想，包括不變理論、變分學、交換代數、代數數論、幾何學基礎、運算子嘅譜理論同其喺積分方程嘅應用、數學物理學同數學基礎（特別係證明論）。佢接受並支持Georg Cantor嘅集合論同超限數。喺1900年，佢發表咗一套問題集，為20世紀嘅數學研究定下方向。

Hilbert 同佢嘅學生為建立數學嘅嚴謹性作出貢獻，並且發展咗現代數學物理學使用嘅重要工具。佢係證明論同數理邏輯嘅共同創立者之一。

## 人生

### 早年同教育
希爾伯特係奧托同瑪麗亞·特蕾莎·希爾伯特（婚前姓埃爾特曼）嘅長子，亦係佢哋兩個仔女之中嘅唯一一個仔。佢老豆係縣法官，阿媽係商人個女。佢出世喺普魯士王國嘅普魯士省，可能係喺哥尼斯堡（根據希爾伯特自己講），又或者係喺哥尼斯堡附近嘅韋勞（1946年之後改名做[[茲納緬斯克]]）。佢老豆當時喺嗰度做嘢。佢阿爺叫做大衛·希爾伯特，都係法官，仲係位樞密顧問。佢阿媽瑪麗亞對哲學、天文學同質數都好有興趣，而佢老豆奧托就教佢普魯士嘅美德。佢老豆之後做咗城市法官，成家人就搬去咗哥尼斯堡。希爾伯特六歲嗰陣，佢個細妹伊莉絲出世。佢八歲先開始讀書，比平常遲咗兩年。

1872年年尾，希爾伯特入咗腓特烈中學（就係康德140年前讀過嗰間）；但係佢喺嗰度唔開心，就喺1879年年尾轉咗去更加重視科學嘅威廉中學（哥尼斯堡），1880年年頭喺嗰度畢業。畢業之後，1880年秋天，希爾伯特就入咗哥尼斯堡大學，又叫「阿爾貝蒂娜」。1882年年頭，赫爾曼·閔可夫斯基（比希爾伯特細兩年，都係哥尼斯堡人，但係去咗柏林讀咗三個學期）返咗哥尼斯堡，入咗大學。希爾伯特同呢個害羞但係有天分嘅閔可夫斯基建立咗一世嘅友誼。

### 事業生涯

1884年，阿道夫·胡爾維茨由哥廷根來到哥尼斯堡做特級教授（即係副教授）。三個人之間開始咗一段又深入又多產嘅學術交流，特別係閔可夫斯基同希爾伯特，佢哋喺之後嘅學術生涯中會喺唔同時候互相影響。希爾伯特喺1885年攞到博士學位，佢嘅論文由費迪南·馮·林德曼指導，題目係「論特殊二元型嘅不變性質，特別係球諧函數」（德文：*Über invariante Eigenschaften spezieller binärer Formen, insbesondere der Kugelfunktionen*）。

希爾伯特由1886年到1895年喺哥尼斯堡大學做私講師（即係高級講師）。

1895年，菲利克斯·克萊因幫佢搵到哥廷根大學數學教授嘅職位。喺克萊因同希爾伯特嘅年代，哥廷根成為咗世界數學界嘅頂尖機構。佢喺嗰度一直做到退休。

### 哥廷根學派
希爾伯特嘅學生包括赫爾曼·韋伊、國際象棋冠軍伊曼紐爾·拉斯克、恩斯特·策梅洛同卡爾·古斯塔夫·亨佩爾。約翰·馮·諾伊曼係佢嘅助手。喺哥廷根大學，希爾伯特身邊有一班20世紀最重要嘅數學家，好似艾米·諾特同阿隆佐·邱奇咁。

佢喺哥廷根有69個博士生，好多之後都成為咗有名嘅數學家，包括（括號入面係論文年份）：奧托·布盧門塔爾（1898）、菲利克斯·伯恩斯坦（數學家）（1901）、赫爾曼·韋伊（1908）、理查·庫朗特（1910）、埃里希·赫克（1910）、胡果·斯坦豪斯（1911）同威廉·阿克曼（1925）。喺1902年到1939年之間，希爾伯特係當時最重要嘅數學期刊《數學年鑑》嘅編輯。佢喺1907年當選為美國國家科學院嘅國際成員。

### 私人生活

1892年，希爾伯特同凱特·耶羅施（1864-1945）結咗婚。凱特係一個哥尼斯堡商人個女，「一個直率、有自己主見嘅後生女仔，個性同希爾伯特好襯」。佢哋喺哥尼斯堡嗰陣生咗個仔，叫做弗朗茨·希爾伯特（1893-1969）。弗朗茨一世都受精神病困擾，後來入咗精神病院，希爾伯特就話：「由而家開始，我要當自己冇仔。」佢對弗朗茨嘅態度令凱特好傷心。

希爾伯特覺得數學家赫爾曼·閔可夫斯基係佢「最好、最真嘅朋友」。

希爾伯特係加爾文主義徒，喺普魯士福音教會受洗同大。佢之後離開咗教會，成為咗不可知論者。佢亦都主張數學嘅真理係獨立於上帝或者其他「先天」假設存在嘅。

當伽利略·伽利萊因為冇堅持自己嘅信念而喺日心說上畀人批評嘅時候，Hilbert反對：「但係[伽利略]唔係傻嘅。只有傻佬先會相信科學真理需要殉道；呢啲喺宗教上可能有必要，但係科學結果會喺適當嘅時候證明自己嘅。」

### 後期生涯

就好似愛因斯坦咁，希爾伯特同柏林學派最有聯繫，呢個學派嘅主要創始人都係喺格廷根跟希爾伯特讀書嘅（庫爾特·格雷林、漢斯·賴興巴赫同瓦爾特·杜比斯拉夫）。

大約1925年，希爾伯特患上咗惡性貧血，呢種當時無得醫嘅維他命缺乏症，主要症狀係疲勞。佢嘅助手尤金·維格納形容佢「極度疲倦」，「睇起嚟好老」，就算最後確診同接受治療之後，佢「喺1925年之後就唔再係個科學家喇，更加唔係以前嗰個希爾伯特」。

希爾伯特喺1932年當選為美國哲學學會嘅成員。

希爾伯特親眼目睹納粹喺1933年清洗格廷根大學嘅好多著名教職員。被迫離開嘅包括赫爾曼·韋爾（1930年希爾伯特退休後繼任佢嘅教席）、艾米·諾特同埃德蒙·蘭道。其中一個要離開德國嘅係保羅·伯奈斯，佢同希爾伯特喺數學邏輯方面有合作，仲同佢合著咗重要嘅著作《數學基礎》（最後分別喺1934同1939年出版兩卷）。呢本書係希爾伯特同阿克曼寫嘅1928年嘅《數學邏輯原理》嘅續集。赫爾曼·韋爾嘅繼任者係赫爾穆特·哈塞。

大約一年之後，希爾伯特出席一個晚宴，坐喺新教育部長貝恩哈德·魯斯特隔籬。魯斯特問：「數學研究所真係因為啲猶太人走咗而受咁大影響咩？」希爾伯特答：「受影響？佢根本就唔存在喇，係咪？」

### 逝世

希爾伯特喺1943年去世嘅時候，納粹已經差唔多完全重組咗大學嘅教職員，因為好多原本嘅教職員都係猶太人或者同猶太人結婚。希爾伯特嘅葬禮只有唔到十幾個人出席，其中只有兩個係學術界同行，包括理論物理學家阿諾德·索末菲，佢都係嚟自哥尼斯堡。希爾伯特去世嘅消息幾個月之後先廣為人知。

佢格廷根墓碑上嘅墓誌銘係佢1930年9月8日喺德國科學家同醫生協會嘅退休演講結尾時講嘅名句。呢啲說話係回應拉丁格言：「Ignoramus et ignorabimus」（我哋唔知道，我哋亦將永遠唔會知道）：

喺希爾伯特喺1930年德國科學家同醫生協會年會上講呢句說話嘅前一日，庫爾特·哥德爾喺同期舉行嘅認識論會議嘅圓桌討論中初步公布咗佢嘅不完備定理。哥德爾不完備定理證明就算係皮亞諾算術呢啲基礎證明公理系統都係自相矛盾，或者包含咗喺系統之內無法證明或反證嘅邏輯命題。

## 疏仕

## 出面網頁
鹽田梓

**鹽田梓**（）係香港一洲，就近滘西洲，原本係漁村，島上有唔少鹽田，全村人都信天主教，而家已經冇人住。行政上歸西貢區。

鹽田梓個「梓」係解鄉里，之後有人將佢變做「仔」字，叫「鹽田仔」，但容易同大埔區嘅鹽田仔搞亂。
石鼓洲

**石鼓洲**（**Shek Kwu Chau**）係香港一島，喺大嶼山芝麻灣半島南面、長洲西面。行政上歸離島區。

石鼓洲有座男子戒毒所，遲下會起多座垃圾焚化爐。

## 名
廣人人叫島做洲或山，而石鼓係大石咁解，皆因大石似鼓。
大鴉洲

**大鴉洲**，按英文**South Soko Island**又繙做**南索罟島**，係香港一島，喺大嶼山以南，索罟群島主島。行政上歸離島區。十九世紀衞三畏記載叫**石高洲**，意譯High Stone Island，英文**Socko Island**，卽**索罟洲**，講佢北面有鴉洲，卽今日小鴉洲。

大鴉洲舊時有座越南船民羈留營。

## 註
搜尋器

**搜尋器**、又叫**搜尋引擎**、**搜索引擎**，係電腦入面幫人搵資料嘅系統。搜尋器會預先自動收集好多資料，用家只要入個關鍵字，搜尋器就會顯示相關嘅結果。譬如維基百科右上角有個欄位，用家入個關鍵字，維基百科嘅搜尋器就會搵出同關鍵字有關嘅文列晒出嚟。

## 名
**搜尋引擎**、**搜索引擎**，都係繙自英文**search engine**。

## 睇埋
*網絡搜尋器
*人肉搜尋
雞地

**雞地**（）係香港元朗東南面地方，1980年代之前係賣雞鴨嘅墟，所以有咁嘅名，而家呢一帶已經發展做叫新時代廣場嘅住宅屋苑同埋其他私人住宅樓。

## 史
20世紀初，合益公司喺建立咗元朗新墟後，先喺呢家嘅谷亭街一帶設立咗「大穀亭」，供民眾去糶（）穀糴米（），就叫做「米地」。「米地」後來畀政府清拆咗。到咗1960年代初，村民開始聚到咗元朗墟東邊吉地繼續賣家禽。每逢墟期，村民就將啲雞鴨運到吉地大棚度賣，一籠籠雞鴨就咁擺落地下，久而久之啲人就叫開咗呢度係「雞地」。

「雞地」到呢家得返港攸路南、下攸田村外嘅**雞地停車場**有用，而「雞地」嘅名喺啲政府地圖或網絡地圖度都冇收，但元朗居民就一路有用返呢個名，係承載埋元朗人嘅集體回憶。

## 周邊環境
呢度入邊嘅新路而家有鳳攸北街，呢條路有唔少特色餐廳，獸醫診所仲有地產鋪。間中仲有市民自己擺街站，搞下分類回收、資源共享同環保教室嘅活動。其它啲街仲有鳳攸東街，鳳琴街，鳳翔路等。

## 公共設施
* 元朗（鳳攸北街）居民巴士總站：原喺呢度開行巴士NR920線，條線同站牌等已被取消。
* 鳳琴街體育館：政府官方地址係鳳攸北街20號。

## 參考
恒隆中心

**恒隆中心**（**Hang Lung Centre**）係香港銅鑼灣一棟寫字樓，喺百德新街2-20號，1975年起好，屬恒隆地產。

恒隆中心舊時因為有日資百貨公司松坂屋而出名。

## 附近
*珠城大廈
*皇室大廈

## 出面網頁
*
小鴉洲

**小鴉洲**，原稱**鴉洲**，係香港一洲，喺大嶼山以南，大鴉洲以北。因英文叫**North Soko Island**，亦叫**北索罟洲**。佢係索罟羣島一部份。十九世紀衞三畏記載叫鴉洲，英字**Achow**，意譯係Crow Island，佢南面有**石高洲**，英文**Socko Island**，卽**索罟洲**。

## 註
鴉洲 (搞清楚)

**鴉洲**係唐字，可指：

## 地名
*鴉洲，香港沙頭角海。
*大鴉洲，香港大嶼山南面。
*小鴉洲，香港大嶼山南面。
白銅

**白銅**係銅合金一種，實情係**銅鎳合金**，銅與鎳混埋，加硬時會加鐵或錳。白銅就算含銅好多，色澤同銀相似，所以叫白銅。白銅中國好早就發現，可能來自雲南礦物，雖則當時並唔知乜嘢係鎳，但戰國時有兵器同白銅。歐洲希臘人有造過白銅，而希臘人到西域大夏等地，亦因波斯有礦物，而造出白銅，用來鑄錢。不過歐洲此後就無白銅記載，直到一五九七年先再發現白銅。

白銅好抵得到鹹水浸蝕，唔易生鏽，時時拎來海上用。抵得鹹水，皆因佢可調到電離中性。現今亦時時拎來做銀仔，通常成份，七成半銅，二成半鎳，輕量錳。

## 文
白銅英文叫**white copper**，或**cupronickel**同**copper-nickel**。
百貨公司

**十貨公司**，減緩**百萬**，係舖頭一種，只賣一類貨類，去唔同部門揀。百貨公司主要會賣衫、褲、鞋、手袋、化粧品、玩具區

## 文
漢字百貨，百卽係好多咁意思，百貨就係好多種貨，乜都有。百貨之前，通常舖頭都好專，賣一類貨。

英文百貨公司叫**department store**，卽係分晒部門嘅士多。

## 香港百貨公司

先施、永安、一田、千色店等等。
Tony Leung

**Tony Leung**可以係：

* 梁家輝，香港演員，臺灣金馬獎最佳男主角，香港電影金像獎最佳男主角
* 梁朝偉，香港演員，臺灣金馬獎最佳男主角，香港電影金像獎最佳男主角，康城影展最佳男主角
* 梁鴻華，香港電影編劇、監製同導演
* 梁小熊，香港特技演員，香港電影金像獎最佳動作設計
結單

**結單**（英文：**statement**）係單一種，公司提醒長期顧客，人客戶口錢銀總數同各項收支，入幾多，欠幾多，收費利息等等，等顧客清楚或定時交錢等。因爲通常一個月一次，所以又叫**月結單**，亦有啲節省開支，會兩三個月一次。

現今銀行好多時用月結單，代替銀行簿。
盲公繩

**盲公繩**（又叫**快勞繩**），文具一種。用來穿住一疊（讀踏）紙嘅文件，紥實佢。有時連埋文件套。

英國官方盲公繩，會用兩端金屬套，加條綠繩。通常配以打窿機，喺文件打窿，用盲公繩穿埋。

## 文
英文稱之爲**treasury tag**或者**Indian tag**。

## 攷
打窿機

**打窿機**，文具一種，係用來打窿嘅機。一般用喺紙上，有單窿或雙窿，但亦有其他款。文件打咗窿就可以用嘢穿埋。大部機可以穿啲紙，個款亦唔同。亦有穿皮用嘅打窿機。

## 文
英文叫打窿機做**Hole punch**。
汁

**汁**係嘢整出嘅水或者油，濃過水，尤其係出於草木或肉魚等。如菓汁係生菓榨出來。肉汁係由肉煮出來。
欠債人

**欠債人**，亦叫**債仔**，係借人家錢嘅人。借出來嘅人叫債主。推而廣之，唔單止錢，其他財物一樣可以借，欠債人一樣可借財物。借出之物就叫債。

## 文
英文欠債人叫**debtor**。
債主

**債主**（）係借錢出去嘅一方，而欠債一方叫債仔。推而廣之，唔單止錢，其他財物及服務都同一道理，可以借出去。借出之物就叫債。
蛋盅

**蛋盅**係用來裝起隻蛋嘅盅，等佢企直唔郁。

蛋盅乜嘢物料都有，瓷造、陶造、塑膠造、鋼造、木造等等，有時甚至係藝術品。個型係可以套住蛋尖嗰大半邊，露出圓嗰面，盅底有腳，等盅固定，方便食用。

蛋盅流行於歐洲，包括英國，亦有人專收藏蛋盅。

## 用法
通常烚蛋烚到半生熟，先至於上蛋盅。用餐刀開頂部後，可以用匙𢳂來食。

## 英文
蛋盅英文叫**egg cup**。
烚蛋

**烚蛋**係煮蛋方法，用一大煲水煮滾，蛋殻唔好整穿，放蛋入去，等佢煮熟。有時唔一定要熟晒，半生熟，溏心蛋。

## 文
英文烚蛋叫**boiled egg**。中國大陸叫水煮蛋。
松仔園

**松仔園**（**Tsung Tsai Yuen**），香港一地，亦係一園，喺大埔滘嗰頭，係風景區，屬大埔滘自然護理區。地處大埔公路十三咪，喺大埔滘段。舊日香港政府設大埔滘植林區，種馬尾松甚多，因而叫松仔園。園內風景優美，舊日遊人甚多。

松仔園口，大埔公路處，有個大埔滘花園，有塊紀念碑，刻有怒水橋洪流肇禍記。

松仔園有**怒水橋**，俗稱**猛鬼橋**，皆因爲曾有怒水死人意外，引來傳說。而對上山坑**怒水坑**，亦同樣俗稱**猛鬼坑**。

## 怒水橋

《怒水橋洪流肇禍記》：「松仔園一地，山水清幽，郊遊者多趨之。一九五五年八月念八日，盛暑逼人，士女雲集，遊興方濃，洪流突至，趨避不及，葬身狅流者，男女長幼二十八人。勝地多險，其或然歟？都人士恐慘劇重演，特勒碑誌之，使後之來遊者，觸目警心而知所慎戒焉。遇難者姓名列下：吳灼明、張丁加、邱華佳、梁國權、魏淑蓮、謝焯華、張富星、徐煥興、歐德成、潘宏志、張志勇、馬仁志、莫作彬、林行根、梁寶珠、吳學強、周振興、李寶根、鄭棣華、金碧、麥煥勝、梁牛、王效全、李靜儀、梁錦全、黃麗卿、譚立民、梁海。一九五五年十一月吉旦立，大埔七約鄉公所全體委員仝立。」

## 交通
嗰處有松仔園命名嘅巴士站。
大埔尾

**大埔尾**（**Tai Po Mei**），香港一地，亦係一村，喺大埔同沙田之間，鄰近樟樹灘。村亦叫**大埔尾村**，李氏爲主。
樟樹灘

**樟樹灘**（**Cheung Shue Tan**），香港一地，亦係一村，又係一約，喺沙田同大埔之間，就係大埔尾。
喃嘸山

**喃嘸山**，又寫**喃𠳄山**（𠳄，口喺左），香港一山，喺九龍石硤尾，山喺西面，山後部係白田邨地。山下有石硤尾邨同北九龍裁判署舊址。因為近住嘉頓嘅工廠，又叫**嘉頓山**。又因為山上面有個水庫，又叫**水庫山**。

有啲人會將喃嘸山同窩仔山搞亂，但查實兩座山係俾石硤尾邨隔住：喃嘸山喺石硤尾邨西北，窩仔山就喺石硤尾邨東南。
靖國神社

**靖國神社**（）係日本一神社，喺東京都千代田區。

由明治天皇所建，本身係紀念大政奉還嗰陣，爲日本捐軀嘅軍人。之後用途擴張，爲大日本帝國捐軀都收納入名冊入面，直到第二次世界大戰完爲止。以神道敎嚟講，靖國神社令到亡靈得以安息。戰後美國要求日本政敎分離，所以靖國神社由官方轉成民間團體。

靖國神社將第二次世界大戰嘅戰犯，尤其係甲級戰犯，寫落名冊入面（但係靈位同骨灰另外安置喺殉國七士廟度）。此舉惹嚟中國及南韓不時抗議，尤其係日本首相參拜嗰陣，成日會演變成外交衝突。

而內返有遊就館，係戰爭博物館，內容就畀人視爲軍國主義復辟。

## 名
「靖國神社」響日文嘅正寫本身應該係「**靖國神社**」。神社一開頭係叫「招魂社」，1879年改成依家個名。「靖國神社」嘅「靖國」出自《左傳》第6巻僖公23年秋條嘅「吾以**靖國**也（日文：吾以つて**国を靖**んずるなり）」，由明治天皇改落。

日文「靖國神社」拼音為**Yasukuni Jinja**。

英文譯「靖國神社」做**Yasukuni Shrine**；又叫War shrine（戰爭神社）。

類:東京都建築物
神社

**神社**係神道敎拜神嘅地方，內裏供奉神祇。各神社各有神祇，有時唔止一位。神社有大有細，有啲只係細細一個，有啲有好幾間屋宇。

## 文
日本話神社讀做jinja。

英文神社繙爲**Shinto shrine**。

## 睇埋
*靖國神社
門限

**門限**，係木一塊，或其他物料，用來阻住度門，等佢唔好開閂過龍。有時門檻亦作門限之用。

## 文
英文叫門限做**door sill**。

## 睇埋
門閂

**門閂**，又叫**門恤**，閂一種，鎖一種，安喺度門度，可以鎖實度門，閂咗就打唔開。門閂可以用木造，亦可以五金造，只要堅固到外面打唔開就算合格。

## 文
英文叫門閂做latch。
門楣

**門楣**，門嘅頂橫。門楣可以用來裝飾。門楣係上部，而門限就可以視爲下部。

## 文
英文門楣叫**door lintel**。
門鉸

**門鉸**，又叫**門單**，係鉸一種，用門鉸安度門上牆度，等佢可以轉開轉閂。

## 文
英文門鉸叫door hinge。
香港經濟民生聯盟

**香港經濟民生聯盟**（，簡稱**經民聯**），係香港建制派（商界親中陣營）政黨，2012年10月7號成立，創會成員包括時任立法會議員梁君彥、林健鋒、劉皇發、石禮謙、盧偉國、張華峰同梁美芬等。經民聯係第七屆香港立法會第二大黨，佔有9席，同埋僅次於佔有19席嘅民建聯。前經民聯立法會主席梁君彥為榮譽主席。

## 立法會議員

## 區議會議員（2020-2023）
2020年至2023年，經民聯喺3個區議會共有3個民選議席同2個當然議席，議員包括：

## 全國人大代表及全國政協委員
### [[港區全國人大代表|第十四屆港區全國人大代表]]（2023-）
* 梁美芬
* 吳永嘉（後轉任黨魁）

### [[港區全國政協委員|第十三屆港區全國政協委員]]（2018-）
* 梁君彥
* 盧偉國
* 林健鋒
* 張華峰
* 劉業強
* 林建岳（常委）
* 李大壯
* 許漢忠
* 胡劍江

## 監事委員會
*主席：林建岳
*副主席：張華峰
*司庫：石禮謙

## 出面網頁
*
門口

**門口**，係屋宇開口，人出入屋宇及者房嘅通道，門嘅所在。而門嘅前後，往往亦視爲門口嘅範圍。屋宇最重要嘅門口，叫**大門口**，通常出去就係外界。

有啲屋爲保安需要，門口出面養狗守門口，人稱門口狗。亦有啲派人守。

## 文
英文門口叫**doorway**或**door way**。
喉

**喉**，又叫**喉嚨**（），係哺乳動物頸部器官，用來保護氣管或者出聲，經常同咽合稱做咽喉。

## 睇埋
*清濁音
香港大學大學堂

**大學堂**（，）係香港大學嘅男Hall，喺港島薄扶林道144號，附近係薄扶林水塘。建築喺1861年起好，係香港法定古蹟。
明原堂

**明原堂**（**Old Halls**）係座屬香港大學嘅古老建築，由盧迦堂（Lugard Hall）、儀禮堂（Eliot Hall）同梅堂（May Hall）組成，分別喺1913年、1914年、1915年起好。盧迦翼已經喺1991年拆咗，淨低兩座梅堂同儀禮堂，而家係香港一級歷史建築。
鄧志昂樓

**鄧志昂樓**（**Tang Chi Ngong Building**）係座屬香港大學嘅古老建築，由鄧肇堅爵士阿爸鄧志昂喺1929年捐錢起嘅，係香港法定古蹟。
孔慶熒樓

**孔慶熒樓**（**Hung Hing Ying Building**）係座屬香港大學嘅古老建築，由遮打爵士、佐敦教授同其他人士夾份捐錢起，1919年2月由嗰時嘅香港總督司徒拔揭幕，係香港法定古蹟。
馮平山樓

**馮平山樓**（**Fung Ping Shan Building**）係座屬香港大學嘅古老建築，喺港島般咸道94號，1932年起好，係香港一級歷史建築，而家用嚟做香港大學美術博物館。
頭腔共鳴

**頭腔共鳴**係聲樂裡面一種發聲技巧，即係運用頭部肌肉一同發聲。平常唱歌，假音亦係用聲帶發聲，而頭腔共鳴就用兩者之間來產生高音。
聲帶

**聲帶**（）係人同某啲動物嘅發聲器官，喺喉道。
## 解剖構造
*黏膜
*固有層
**表層（Reinke's space）
**中層
**深層
*聲帶肌

## 睇埋
*清濁音
*語音學
工商資訊學院

**工商資訊學院**（，簡稱SBI）係職業訓練局院校之一，於2001年9月成立，為中六離校生或年滿21歲人士提供優質嘅專上教育，現時專注開辦應用教育文憑（DAE）課程。

## 睇埋
*香港專業教育學院

## 出面網頁
*職業訓練局工商資訊學院
官立東亞學院

**官立東亞學院**，簡稱**東亞學院**，係香港日治時期由香港佔領地政府搞嘅唯一專上院校，1943年4月開班，徵用聖士提反女子中學校舍。
塔斯曼尼亞的日與夜

《**塔斯曼尼亞的日與夜**》（粵語字面翻譯做**塔斯曼尼亞嘅日頭同晚黑**，）係香港無綫電視製作嘅遊埠節目，成個節目一共8集，由陳智燊、朱千雪做主持，介紹塔斯曼尼亞，喺2013年8月17號起到10月5號香港時間逢禮拜六20:00-20:30喺J2播，
## 每集內容
香港大學李嘉誠醫學院

**香港大學李嘉誠醫學院**（），本來叫**香港大學醫學院**，係香港大學嘅醫科學院，校址喺西高山沙宣道近羅富國徑一帶，附近係教學醫院瑪麗醫院。醫學院前身係1887年創的**香港華人西醫書院**，1907年改名**香港西醫書院**，1910年併入香港大學，2005年香港首富李嘉誠承諾捐十億港紙畀醫學院，醫學院為咗答謝，就改名做李嘉誠醫學院，雖然唔少校友反對，但係都喺2006年1月1號正式命名為「香港大學李嘉誠醫學院」。

## 參考

## 出面網頁
*
黃竹洋

**黃竹洋**係唐字，可以係：

## 香港
*黃竹洋 (西貢)，香港地方，喺西貢之北
*黃竹洋 (沙田)，香港地方，喺沙田之北
大學堂

**大學堂**係唐字，可以指：

* 大學，大清時一律叫大學堂，好似京師大學堂、北洋大學堂、山東大學堂、山西大學堂。
* 香港大學
* 香港大學大學堂，香港大學嘅法定古蹟
穆羅尼

**穆羅尼**（**Brian Mulroney**，）係第23任加拿大總理，任期由1984年9月17號到1993年6月25號。

## 出面網頁

* PARLINFO - Parliamentarian File - Complete File - MULRONEY, The Right Hon. Martin Brian, P.C., C.C., G.O.Q., B.A., LL.L.
熙春

**熙春**，又叫**熙春茶**，英名**hyson**，唐茶一種，產於中國安徽，亦帶出另外兩種茶，皮茶（hyson skin），以及 雨前（young hyson）。

## 文
英名hyson，原自英國茶商菲臘希臣（Philip Hyson）。

英名又叫**Lucky Dragon Tea**。
雨前

**雨前**（**young hyson**），唐茶一種。用茶葉初芽加工而成，係高級茶葉。佢同係熙春茶。

「雨前」係解穀雨之前摘嘅茶葉，品質上乘，只係比唔上明前。
茶樹

（學名：**）係山茶科山茶屬嘅常綠灌木，原產地喺中國，而家喺全球各地都可以搵到。

## 用途
茶樹嘅葉可以浸茶同做藥。藥用方面，有興奮中樞神經系統、利尿、降低膽固醇同防止動物粥樣硬化嘅功效。

## 相

## 連出去
*
*
*茶树介绍（英文）
*''Camellia sinensis'' Purdue University

類:山茶屬
類:四季常綠植物
類:灌木
類:茶嘅原料
類:藥用植物
針草坳

**針草坳**係香港一坳，介乎針山與草山之間而名，喺新界沙田區道風山同排頭，鄰近狗肚山，係麥理浩徑第七段必經之地，每年樂施毅行者活動亦途經呢度。
 
## 鄰近
* 萬佛寺
* 排頭村
* 狗肚山

## 參考
黃竹洋 (沙田)

**黃竹洋**係香港新界沙田區火炭同針草坳之間嘅鄉村，由大約十位祖籍寶安嘅戴氏客家人喺清乾隆年間起村，因為附近有好多黃色嘅竹，所以叫「黃竹洋」。
## 睇埋
*黃竹洋 (西貢)
茶 (植物)

**茶**，學名**山茶屬**（拉丁學名**Camellia**），草木一種，部份品種可以用來制茶，亦有啲用來觀賞。茶樹，茶葉，茶花，都有人經常提及。
工夫

**工夫**係唐字，指：

*工夫，多部驟，繁瑣嘅事。
*工夫茶，潮州等地統行嘅沖茶法。
*工夫 (茶種)，茶一種。
工夫茶

**工夫茶**（），而家啲人成日寫成**功夫茶**，係茶嘅一個品種，入面有8個品種，質素都好多吓。

## 各個地區嘅工夫
最好嘅一個品種喺湖北嗰邊出，上品自楊柳峒，中品自楊柳司，下品自聶家市。

湖南嗰款都唔同，上品自長壽街，中品自坪鄉，下品自湘潭。

另一處係武寧，亦叫寧州，喺淅江。上品叫松香。

另一處係河口，又叫星村街，由武夷山經星村街帶到河口。

## 文
congou係廈門音變而來。
黃竹洋 (西貢)

**黃竹洋**，香港一地，亦係一村，喺西貢以北，馬鞍山以東，企嶺下海西南。現今多廢屋。
茶隔

**茶隔**係隔茶葉嘅篩，放入茶壺度，通常飲西茶會用到，因為西人沖茶時唔想有茶葉碎沖埋落茶杯。

## 睇埋
*㗎啡漏
茶具

**茶具**係沖茶同飲茶用嘅架撐。
## 例
*茶壺
*茶杯
*茶羹
*茶隔
*茶盅
*茶杯碟
*茶葉罌
## 睇埋
*茶具文物館
焗盅

**焗盅**係裝茶嘅盅，可以用嚟裝沖好咗嘅茶，費事茶葉浸得太耐變苦；亦可以直接當茶壺咁用，係舊時茶樓傳統。
梁伯琪

**梁伯琪**（）係中華人民共和國前國務院總理、中共中央總書記趙紫陽嘅老婆，河南人。
茶葉罌

**茶葉罌**係裝茶葉嘅罌，等未沖嘅茶葉可以好好保存住，舊時會用瓷做，而家通常用金屬做。
茶碟

**茶碟**，碟一種，放茶杯用，方便飲茶。亦叫**茶杯碟**。

唐茶嘅茶碟叫茶托，會曲邊多啲，有啲只係大過杯少少。西茶用茶碟，會平一啲，闊一啲。由於西茶有時會加糖加奶之類，茶碟闊邊就可以放茶羹，用時攪勻。茶係要夠熱先出味，因而茶杯都好熱，飲茶連碟捧起。

日本現今嘅茶碟，甚至用來放飲茶伴食。

英文叫佢**tea saucer**。**saucer**係放調味料，即sauce，不過依家都指茶碟。唔限於飲茶，飲㗎啡都可放㗎啡杯。
草山

**草山**（**Grassy Hill**），香港一山，山高六百四十六米，喺新界中部，城門郊野公園近鉛礦坳，為荃灣區、沙田區同大埔區天然分界線。草山之東北方係大埔滘自然護理區，西南方為城門水塘。麥理浩徑第七段經山頂，有車路向南前往針山。
園

**園**係廣植樹木嘅地方。向公眾開放，就叫公園，通常係公家錢起，但亦有唔少私家圍地而建。

按唔同主題，有類叫花園，以種花爲主，亦有菓園，種菓樹爲主。有啲特別主題，以展示世界種種動物，叫動物園。種世界唔同品種草木，叫植物園。

有啲只係因英文叫Park，直譯爲園，如科學園，未必種咗好多樹木，但通常整到公園咁。
李明 (足球員)

**李明**係中國籍屯門足球隊足球員，司職後衞。

2013年12月22號喺屯門鄧肇堅運動場舉行嘅香港甲組足球聯賽賽事，屯門主場對橫濱FC香港，賽至補時3分鐘，横濱FC香港開出角球，李明喺無人壓逼下，衝入小禁區跳起頭槌輕鬆頂入自己龍門，屯門最終因為呢個烏龍波以1-2輸咗。

## 攷

## 出面網頁
* 
* 
* 
* 
* 
* 
* 
*
白水碗

**白水碗**，香港一灘，係沙灘又係石灘，喺大埔仔，就近香港科技大學。山上有澗，長年有水，中有飛泉直下，到近白水碗有潭出海。白水碗唔係官方泳灘，並無救生員。

## 交通
白水碗可由香港科技大學巴士站，北門嗰邊，附近有梯直落。

## 攷
*
飛鉈

**飛鉈**係武器一種，有條長繩，繩一頭綁石或其他硬物。用繩將石投向敵人，等敵人受傷。

## 文
飛鉈英文叫**sling**。

廣東話有句**無尾飛鉈**，比喻有去無囘，一去無蹤，皆因飛鉈丟咗出去就飛到好遠，唔知去咗邊。
繩

**繩**，係長而幼嘅嘢，身軟可巻可曲。通係都係由綫或者草織成，但亦唔限於此，草木皮革亦有類似特性，亦可以做繩。現今科技，亦有可以用塑膠造。繩再粗身，就叫索同䌫。

有啲特別用途嘅繩，有唔同叫法。如樂器嘅絃，弓嘅絃，會拉到好緊。
單眼

**單眼**，係指人雙眼，有隻眼盲，得一隻眼睇到嘢。又或者特登合埋一隻眼，用一隻眼睇嘢。有時單眼亦叫**獨眼**。

單眼嘅人，有時會係故仔出現，男嘅叫**單眼佬**。有時單眼佬甚至會同來做商標，如單眼佬凉茶。亦有謂**獨眼龍**，形容啲善戰嘅單眼佬。

## 文
英文單眼叫**one eye**。

## 單眼名人
*賈梅士，澳門詩人，澳門人叫佢單眼佬。
*伊達政宗，日本戰國時大名。

## 戲中人
*石堅喺《李後主》演過獨眼龍。
無限挑戰

《**無限挑戰**》（）係南韓電視節目，節目次次定下難題，由一班藝員去做真人表演，比賽解難，當中演員會難堪、搞笑吸引觀眾收睇。
路家敏

**路家敏**（**Queenie Lo Ka-Man**，亦有寫**路嘉敏**，）係香港童星，以演《小時候》出名，後生時主持過《少年警訊》，現為香港公務員，任職入境處。

## 童星
一九七六年，無綫電視拍《小太陽》。公開招考時揀咗路家敏。其後香港電台出演《小時候》，與另一童星王書麒合演，因而家傳戶曉，更唱咗主題曲《小時候》，一直流傳至今。

佢亦拍過片，一九八〇年演過《錫晒你》同一九八一年演過《忌廉溝鮮奶》。

路家敏主持香港電台有兒童節目《快活谷》。

路家敏亦曾出過唱片，如《道理真巧妙》。

## 後生
路家敏後生做過《少年警訊》主持。

## 攷

## 出面網頁
*
*

類:香港大學舊生

家敏
王書麒

**王書麒**（，）係香港演員，亦係前電台節目主持人，細個由童星做起。佢同另一童星路家敏合拍嘅《小時候》，香港家傳戶曉。成年星運不順，亦拍過鹹片。佢老婆係歌手許秋怡，岳父係許堅信。

王書麒喺香港電台、無綫電視同亞洲電視（包括前身麗的電視）都拍過戲，亦演唔少電影。

## 參考

## 出面網頁

* 
* 
*
南山邨

**南山邨**（）係香港九龍區公共屋邨，喺大坑東邨北邊。邨原地係木屋區，後來拆屋起南山邨，1977年落成，總共有八棟，全部都係新長型大廈。
小時候

《**小時候**》（）係香港電台電視部拍攝製作嘅單元劇系列，一九七七年呢系列嘅劇開創咗香港兒童劇嘅先河。依套戲喺香港家傳戶曉，視爲經典，主題曲《小時候》更廣爲人熟悉，童星主角路家敏同王書麒時有人提及。喺廿零年後，一九九九年拍咗輯千禧版。二〇〇五年又拍多輯。二〇〇六年爲亞太廣播聯盟兒童劇合作計劃，拍咗輯有副題嘅《小時候－小小亞細亞》。

一九七七年主題曲《小時候》，顧嘉輝寫曲，鄭國江寫詞，由路家敏唱，亦有陳秋霞唱嘅版本。千禧版有陳慧琳翻唱。而首歌亦有其他歌手唱。

## 1977年版本
1977年版本嘅《小時候》係香港電視劇嘅一套經典之作，主要拍攝地點係當時剛落成嘅沙田瀝源邨，而何家嘅地址喺瀝源邨富裕樓509室。

## 1999年版本
1999年拍攝嘅千禧版《小時候》，香港電台特別邀請好耐冇喺幕前演出嘅王書麒同路家敏復出，飾演長大咗嘅家其同小敏，同新一代小演員一齊演出，間唔中會插入1977年版本嘅片段，回想佢哋細個嘅情況。第一集喺1999年10月6號首播，主要拍攝地點喺東涌新市鎮。

## 2005年版本
2005「小時候」兒童劇係1977年「小時候」嘅復刻版，起用全新演員組合，包括已故演員喬宏嘅老婆小金子。故事落腳喺公屋一個草根家庭嘅一對小兄妹身上，用簡單嘅生活片段，真摯嘅親情去帶出一個一個愛嘅故事。

## 2006年版本
2006年新一輯《小時候》有一個副題「小小亞細亞」，因為《小時候》參加咗「亞太廣播聯盟兒童劇合作計劃」，電視觀眾可以透過睇《小時候》亦同時睇到北京、蒙古、不丹、日本、馬來西亞 5 個唔同地區有關小朋友嘅故事。

## 參考
中國猶太人

**[[猶太人]]**（）好早就移民到中國，而家學界認為唐代時就有大批猶太人來中國，有啲學者就認為漢朝、甚至周朝就有猶太人過來，不過呢個就無相關考古證據支持到。猶太人來中國之後散居喺各個地方，譬如西安、洛陽、敦煌、開封、廣州、杭州、寧波、北京、泉州、揚州、寧夏、南京都有猶太人定居過嘅紀錄、痕跡。到咗宋代，先至喺開封形成一個大規模嘅猶太社區，開封猶太人係紀錄得最完整嘅中國猶太族群。不過到近代，呢啲世居中國嘅猶太人大多都畀唐人同化咗，唔再信猶太教，祗不過生活習俗上重有啲猶太痕跡，所以近代到而家都有啲國際猶太組織幫佢哋恢復傳統。

喺開封猶太人唐化同時，19世紀到20世紀又有新一批嘅西方猶太移民來中國，主要集中喺哈爾濱、天津、上海，分別有兩批，之後呢啲猶太人大多散曬，得小部分人留低。而家中國發展緊，亦都吸引咗啲外國猶太人來中國。

家下喺中國，猶太人唔係法定嘅中國民族，在於中國猶太人總體上同漢族、回族差唔多，所以猶太裔分攤喺呢兩個族之中，亦有人喺民族欄度填「猶太族」，不過官方唔承認。

## 前史
猶太人起源於今日伊拉克地方，據《舊約》講，佢哋曾經入埃及之後又出埃及，前1270年喺今日嘅以色列地方立國。以色列地方位置特殊，係亞非歐嘅三大洲交通要衝，係兵家必爭之地。於是猶太人多次受外族入侵。70年，以色列首都耶路撒冷畀羅馬帝國攻毀，猶太人自此離散流亡。佢哋有部分人向西流浪到歐洲，另一部分向東，經伊拉克、伊朗、阿富汗，大約200年後去到印度孟買定居。

## 中國古代
絲綢之路興盛，猶太人又識做生意，於是喺宋代之前就有零碎嘅猶太人行陸路來中國做生意，新疆、甘肅出土過唐代來中國嘅猶太人留低嘅希伯來文書件。

到北宋時，因為政策寬鬆，商業繁榮，開封係當時世界上最繁華嘅都會之一，因為經濟繁榮，吸引咗大批猶太人行海上絲綢之路來中國定居開封。

1000年，宋真宗召見一批猶太人，話「歸我中華、遵守祖風、留遺汴梁」，意思係喺歸順中國唔造反嘅前提下，可以世居開封，重能夠保有自己嘅宗教、習俗。猶太人同回民一樣，唔食豬肉，同時佢哋戴嘅帽係藍色嘅，所以當地人嗌佢哋做「藍帽回回」。又因為佢哋劏牛羊時要先挑開腳筋，紀念佢哋嘅祖先雅各同神鬥力時扭親腳筋，所以猶太教又畀當地人嗌「挑筋教」。

1163年，開封猶太人起咗間猶太會堂做宗教場所，佢哋就聚居喺會堂附近，形成規模幾大嘅猶太社區。呢間會堂喺清代時因為黃河水災而毀。今日開封市區有條巷叫「教經胡同」（舊名叫「挑筋胡同」，後來馮玉祥主政開封，覺得個名唔好聽就改成噉），標誌當年猶太街區嘅位置。

唔似得西方，猶太人喺中國並未淪為「下等公民」，一切權利同唐人一樣，亦可以參加科舉去做官。有人分析，正因中國無歧視猶太人，唔似西方噉刺激猶太人嘅族群意識，加之最後200年中國猶太族群無聯絡到其他同胞，於是佢哋就逐漸畀當地同化。而家開封照樣有猶太後裔，當中大部分人因為習俗相近就填民族欄做「回族」。

1605年，明朝猶太舉人艾田喺北京搵着咗基督傳教士利瑪竇，話同利瑪竇信嘅教一樣。利瑪竇以為佢係當時中國唔多嘅基督徒，就帶佢睇教堂啲聖母、耶穌、聖若望嘅畫像，不過佢反而認成咗係利百加、以掃、雅各。利瑪竇同佢傾耐咗，發覺佢好熟《舊約》，又話雅各係佢先祖，自稱自己嘅教係「一賜樂業教」。「一賜樂業」其實係當時中國對「以色列」嘅音譯，於是利瑪竇知道佢其實係猶太人，之後開封猶太人嘅名揚咗出去，西方文獻第一次正式紀錄中國猶太人。

## 近代
晚清之後，又有兩批猶太人來中國。第一批主要係俄國猶太人，集中喺哈爾濱；第二批係西歐猶太人，集中喺上海。
### 第一批

19世紀末，沙俄憑住地理位置將中國東北劃做佢嘅勢力範圍，修築以哈爾濱爲中心、連通西伯利亞嘅中東鐵路。西伯利亞嘅猶太人就行呢條鐵路去哈爾濱。當時哈爾濱係東亞最大嘅猶太人聚集地，最多時有2萬幾猶太人定居，佢哋嘅生計主要係商人、醫生、建築師。今日哈爾濱有名嘅馬迭爾賓館就係當年猶太人嘅產業。

此外當時中國各大商埠都有來自其他國家嘅猶太人。
### 第二批
喺二戰時，歐洲嘅猶太人畀納粹種族清洗，想四方求助，不過當時好多國家驚領嘢上身，有啲由得佢死（1938年7月6號嘅國際難民會議中，有32國拒受猶太難民），有啲限制猶太難民入境，而中國就庇護佢哋，結果中國庇護嘅猶太難民超過加拿大、澳洲、紐西蘭、南非、印度五國所受嘅總和。其中時任中國駐維也納總領事何鳳山曾經發畀猶太難民兩千幾份去上海嘅簽證，譽為「中國舒特拉」

據統計走難上海嘅猶太人達3萬人，大多數聚集喺虹口，當地嘅摩西會堂做咗上海猶太人嘅宗教中心。呢啲猶太人大多數喺二戰之後就返歐洲，亦有啲去以色列參與復國運動，有少數人留低落來。而家摩西會堂變成上海猶太難民紀念館，入邊保存咗啲當年猶太難民嘅資料。

## 攷
太和園

**太和園**，係香港一園，喺大埔近運頭角，今運頭街，大埔墟街市對面。

太和園係私人所有，原本係朱氏別墅，但地方多年都借出來辦學。如今亦有香島中學。

太和園舊日亦有有園林，亦係遊人去處，如今不復舊觀。

## 史
太和園曾喺戰時收孤兒二十二人，一九四二年轉送大埔農化孤兒院，卽後尾聖基道兒童園。

## 曾借用嘅學校
*香港難童工讀院，一九三九年十一月租，大埔太和園。因火災十二月另租得香港島壽山村道十六號。
*大埔公立學校，卽後尾大埔浸信會公立學校，一九四六年春初開辦，園主朱仁傑借出校址，一九四八年搬到北盛街
*誠明學校，一九四五年開，一九四八年遷到太和園，租校舍，課室太窄，容額唔多，學生活動，無乜地方。一九六五年得政府資助，撥地萬呎，喺大埔錦山村石鼓壟籌建新校，於一九六六年四月落成，遷至新址。
*伯裘英文書院
*香島英專夜校，一九九三年八月，荃灣分校搬入大埔，變成大埔分校。十一月，改名為香島專科學校 。

## 註
山頂花園

**山頂花園**，又名**山頂公園**，香港公園之一，遊樂場之一，喺扯旗山山頂，喺柯士甸山道四十號對面，英文叫**Victoria Peak Garden**。行政上歸中西區。設施有狗公園、寵物公園。公園二十世紀五十年代啟用，舊日係市政局管，如今歸康樂及文化事務署管。

獅子亭方向，望到薄扶林水塘、大嶼山及南丫島。西北望藍巴勒海峽，向東北望山頂無線電站。公頂公園亦設幾個西式凉亭，夜晚燈光映出，甚爲特別。

公園內好幾條行徑，亦草地亦適合放狗。

山頂未係最高，最高處畀無綫電站佔用。

## 史
山頂公園原址，係香港總督山頂別墅。香港保衛戰時，受戰火損毀。一九四六年拆卸，及後空地變成公園。別墅只保留守衛室及基石，守衛室，之後列為香港法定古蹟。

## 交通
由山頂纜車總站，側邊有柯士甸山道路口，一直上，經柯士甸山道遊樂場，再沿柯士甸山道上山，就見到山頂公園。

## 出面網頁

* 官方網頁

類:扯旗山
前111年

## 其他紀年

*中國：元鼎六年
*朝鮮半島：檀紀2223年
*日本
**開化天皇四十七年
**皇紀：550年
*佛曆：434年
*猶太曆：3650年 - 3651年

## 大件事
*漢武帝派遣嘅軍隊攻破南越國嘅都城，捉咗第五代南越王趙建德同丞相呂嘉，於是南越國覆亡，南越國嘅屬地被置為西漢七個郡—南海、蒼梧、鬱林、合浦、交趾、九真同日南。

## 響呢年出世嘅人

## 響呢年死嘅人
*南越王趙建德

## 節慶、風俗習慣
前113年

## 大件事
*漢武帝派遣諫議大夫終軍等人命令南越入朝。四月，漢武帝派遣千秋、摎樂討伐南越。南越丞相呂嘉立高昌侯越建德做南越王，又用兵擊殺千秋等人。秋天，漢朝派伏波將軍路博德、樓船將軍楊僕攻打南越。

## 響呢年出世嘅人

## 響呢年死嘅人

## 節慶、風俗習慣
前109年

## 其他紀年

*中國
**元封二年
*朝鮮半島
**檀紀：436年
*日本
**開化天皇四十九年
**皇紀：552年
*佛曆：436年
*猶太曆：3652年 - 3653年

## 大件事

## 響呢年出世嘅人

## 響呢年死嘅人

## 節慶、風俗習慣
前110年

## 其他紀年

*中國：元封元年
*朝鮮半島
**檀紀：2224年
*日本
**開化天皇四十八年
**皇紀：551年
*佛曆：435年
*猶太曆：3651年～3652年

## 大件事
*漢朝置儋耳、珠厓為郡。
*漢武帝派出使節團去印度攞佛經。

## 響呢年出世嘅人

## 響呢年死嘅人

## 節慶、風俗習慣
前121年

## 大件事

## 響呢年出世嘅人

## 響呢年死嘅人
*夏五月，南越王趙嬰齊逝世，世子趙興繼位。

## 節慶、風俗習慣
前123年

## 大件事
*南越王趙胡卒，世子趙嬰齊繼位。
## 響呢年出世嘅人

## 響呢年死嘅人
*南越王趙胡

## 節慶、風俗習慣
前132年

## 其他紀年

*中國
**元光三年
*朝鮮半島
**檀紀：2202年
*日本
**開化天皇二十六年
**皇紀：529年
*佛曆：413年
*猶太曆：3629年 - 3630年

## 大件事

## 響呢年出世嘅人

## 響呢年死嘅人

## 節慶、風俗習慣
前135年

## 大件事
*夏六月，閩越王郢攻打南粵，漢武帝派遣大行王恢同大司農韓安國打閩越，郢細佬餘善殺郢投降。

## 響呢年出世嘅人

## 響呢年死嘅人
*郢，閩越王，攻南粵時被殺。

## 節慶、風俗習慣
前141年

## 大件事
* 漢景帝劉啟過身，由太子劉徹繼位，即係漢武帝。

## 響呢年出世嘅人

## 響呢年死嘅人
前146年

## 大件事
*羅馬共和國吞併迦太基（第三次布匿戰爭）同埋希臘。

## 響呢年出世嘅人

## 響呢年死嘅人

## 節慶、風俗習慣
太和站

**太和站**可以係：
*太和站 (香港)：港鐵東鐵綫車站。
*太和站 (廣州)：廣州地鐵14號綫車站。
*：成昆鐵路嘅火車站。
*帽峰山站：前稱**太和站**，廣佛環綫嘅高鐵站，而家起緊。
天台

**天台**嘅「台」字有兩種讀音，分別可能嘅事物係：
*台讀臺，粵拼：tin1 toi4，呢時「台」係「臺」嘅簡體字。
**天棚，建築物嘅一部分
*台讀胎，粵拼：tin1 toi1，呢時「台」唔同於「臺」。
**天台 (電影)，由周杰倫執導嘅電影
**天台 (台灣)，台灣新北市三重區重新路、正義北路一帶，因呢處有「天台廣場」因而得名
**天台縣，中國浙江省台州市下轄嘅縣
**天台宗，漢傳佛教一個門派，由智顗喺天台山創立
**天台大師，隋朝高僧智顗嘅名號
括弧

**括弧**，又叫**括號**，係夾喺一組字左右（或者上下）兩邊嘅符號，由**開括弧**（**開括號**）同**閂括弧**（**閂括號**）組成。
## 睇埋
*引號
引號

**引號**（繁體字：「……」、『……』；簡體字：“……”、‘……’）係一個標點符號，用於引述、強調同諷刺，由**開引號**同**閂引號**組成。

繁體字同簡體字用唔同嘅引號，繁體字嘅引號呈兩個直角，而簡體字用嘅係西方式嘅引號，呈兩撇（單引號為一撇）。引號易分為單引號同雙引號。繁體字先用單引號「……」，如果有需要嘅話再喺單引號入面用空心嘅雙引號『……』。相反，簡體字先用雙引號“……”，再用單引號‘……’。

## 範例

* 霍金曾經講過：「我嘅目標好簡單，就係將成個宇宙搞明白——佢點解係噉、佢點解存在。」
* 「每個人都係天才。」愛因斯坦話，「但係如果你用爬樹嘅能力嚟評斷一條魚，佢會成世都覺得自己係一個蠢材。」

## 睇埋
*括弧
*書名號
樓層

**樓層**係指建築物嘅層級，係影響建築物有幾高嘅重要因素。

## 稱呼
樓層稱呼有兩套方式：

## 跳層
雖然樓層通常都會由地面逐層數上去，不過因為部份地產發產商對4同埋13有避忌，所以可能會冇咗4樓、13樓、4字尾（例如14樓、24樓、34樓）甚至4字頭嘅樓層（即係40到49樓）。跳層跳得最勁嘅係香港住宅天匯，本身得34層高，但最頂嗰層係88樓。而另一方面，2015年10月，溫哥華市政府發佈行政命令：為徂方便紀律部隊執行職務，從2015年10月20號開始，新樓盤一律唔准跳層。

## 參考
樓梯

係畀人爬高嘅固定設施，通常係起入建築物度，而露天嘅梯級好多時會叫**石級**。 喺**澳門**地區通常叫做「**梯級**」（粵拼：tai1 kap1）。
 
## 睇埋
*梯
*扶手電梯

File:HK Sai Ying Pun Des Voeux Road West Seafood Street Cargo temp stairs Logistics manforce labour at work Dec-2015 (2).JPG|
梯

**梯**係畀人爬高嘅架撐。


File:Leiter.svg|木梯
File:Inco Ladder.jpg|摺梯


## 睇埋
*梯形
*雲梯
*樓梯
屋頂

**屋頂**係指建築物最頂頭嘅部份，主要用途係遮風擋雨，既可以係平頂，又可以係斜頂、圓頂等等。

## 睇埋
*地牢
天棚

**天棚**（音paang2），又叫**天臺**（音toi2），係指建築物最頂頭嘅部份，可以作為多用途空間，例如燒嘢食、晾衫、甚至天台屋、天台學校。
## 睇埋
*地牢
寧順

**寧順**（越南文：**Ninh Thuận**），以前稱為**潘郎**省，係越南一省，省會潘郎-塔占，人口大約90萬。
巴地頭頓

**巴地頭頓**（越南文：**Bà Rịa-Vũng Tàu**）係越南一省，省會巴地，人口大約90萬。
堅江

**堅江**（越南文：**Kiên Giang**）或者**建江**，係越南一省，省會迪石，人口大約160萬。
白中仁

**白中仁**（）係中國中鐵執行董事、總裁，高級工程師，陝西合陽縣王家窪鄉伏蒙村（家下屬於百良鎮）出世。

1983年9月，白中仁喺蘭州鐵道學院（家下蘭州交通大學）畢業，之後分到鐵道部第一勘測設計院（家下中鐵第一勘察設計院），從事鐵路勘測同埋設計嘅工作，先後參與咗侯月鐵路、寶中鐵路、神朔鐵路、朔黃鐵路、西康鐵路、西合鐵路、西韓鐵路、西延鐵路、神延鐵路等十幾條中國幹線嘅勘測同埋設計。

2007年9月，白中仁做咗中國中鐵執行董事，2010年6月做公司總裁。2014年1月，中國中鐵發公告話白中仁喺2014年1月4號因為意外過身。

## 攷
Bruce Li

**Bruce Li**可以係：
* 李鴻杰（1955—），香港演員
* 李祺逢，香港區議員
* 黎小龍，臺灣演員
## 睇埋
* Bruce Lee
臨江仙

**臨江仙**（）係隻中調詞牌，雙調60字，有時句式、字數會變。原先係唐教坊曲，五代時確定格律同調式，牌下詞作大多寫傷春、別離苦恨、緬懷舊事。

## 遞啲名
有以下：
***謝新恩**（ze6 san1 jan1）：李煜用過呢個名。
***雁後歸**（ngaan6 hau6 gwai1）：語出賀鑄「人歸落雁後，思發在花前」。
***畫屏春**（畫讀話，waa6 ping4 ceon1）
***庭院深深**（ting4 jyun2 sam1 sam1）
***採蓮回**（coi2 lin4 wui4）：賀鑄用過呢個名。
***想娉婷**（娉婷讀乒庭，soeng2 ping1 ting4）：亦係賀鑄用名。
***瑞鶴仙令**（seoi6 hok6 sin1 ling6）
***鴛鴦夢**（jyun1 joeng1 mung6）
***玉連環**（juk6 lin4 waan4）

## 典故
### 琴高
「臨江仙」呢隻詞牌嘅曲調原先係唐朝嘅教坊樂曲，呢支曲唱嘅係琴高呢位水中仙人，到五代時確立爲詞牌，啲人就從民間詞集《敦煌曲子詞》中一句「岸闊臨江底見沙」，幫佢起名做「臨江仙」。

據漢籍《列仙傳》，就話戰國時期有個人精通音律，善於撫琴，世人唔記得佢嘅本名，祇嗌佢做「琴高」。話琴高係修道之人，身懷長生不老之術，喺冀州、涿郡一帶遊歷兩百幾年。有朝一日佢心血來潮，想潛落涿江捉龍子，臨行前同弟子約咗相見日子時辰，要喺水邊裝香等佢。時辰一到佢騎住一條大鯉魚返咗來。喺陸上留咗個把月，又騎鯉魚返條江度，唔再現身人間。

李商隱有句詩，「水仙欲上鯉魚去，一夜芙蓉紅淚多」，講嘅就係呢個典故。

### 水仙子

正因為曲調來歷同仙人相關，呢個詞牌創立之初所作嘅詞都同水仙相關，比如洛神、湘妃。

比如湘妃，相傳三皇五帝時，堯將自己兩個女娥皇、女英嫁畀繼位嘅舜。舜係明君，後來南巡時染沉痾而死，葬喺九嶷山（喺湖南永州），娥皇女英奔喪，見到係噉喊，啲眼淚留喺竹度，成為斑竹，又叫湘妃竹、淚痕竹。

後來晏幾道將呢隻詞牌搦去寫美人，將心思嘅歌女小蘋比作仙女，抒發自己嘅記掛，自此從北宋到南宋，「臨江仙」嘅作品唔再得修仙、靚女呢啲題材開始有抒發心緒、緬懷過去嘅作品。而家「臨江仙」詞作中最廣爲流傳嘅係明代文人楊慎嘅懷古之作，因為呢首詞氣象雄渾，重有一種對歷史興衰嘅超然，畀羅貫中揀做《三國演義》開場白，自此流傳出去。

## 格式
上下闋各五句，上下闋各三平韻，一韻到底。
:仄仄平平平仄仄，平平仄仄平平。平平仄仄仄平平。平平平仄仄，仄仄仄平平。
:仄仄平平平仄仄，平平仄仄平平。平平仄仄仄平平。平平平仄仄，仄仄仄平平。

## 作品舉例
*晏幾道
:夢後樓臺高鎖，酒醒簾幕低垂。去年春恨卻來時。落花人獨立，微雨燕雙飛。
:記得小蘋初見，兩重心字羅衣。琵琶弦上說相思。當時明月在，曾照彩雲歸。
*張泌
:煙收湘渚秋江靜，蕉花露泣愁紅。五雲雙鶴去無蹤。幾回魂斷，凝望向長空。
:翠竹暗留珠淚怨，閒調寶瑟波中。花鬟月鬢綠雲重。古祠深殿，香冷雨和風。
*蘇軾
:夜飲東坡醒復醉，歸來彷彿三更，家童鼻息已雷鳴，敲門都不應，倚杖聽江聲。
:長恨此身非我有，何時忘卻營營，夜闌風靜縠紋平，小舟從此逝，江海寄餘生。
*楊慎
:滾滾長江東逝水，浪花淘盡英雄。是非成敗轉頭空，青山依舊在，幾度夕陽紅。
:白髮漁樵江渚上，慣看秋月春風。一壺濁酒喜相逢，古今多少事，都付笑談中。

## 註、攷

*臨江仙
*琴高
青玉案

**青玉案**（案有兩種讀法，）係隻中調詞牌，雙調67字。一般認為呢隻牌係蘇軾所創，個名出自漢人張衡《四愁詩》「美人贈我錦繡段，何以報之青玉案？」呢隻牌多寫情思、牽掛。

## 遞啲名
***橫塘路**（）：出自賀鑄「凌波不過橫塘路」。
***西湖路**（）：出自韓淲「蘇公堤上西湖路」。

## 典故
### 青玉

古人所講嘅青玉係和闐玉一種，同白玉相近，因為有微量嘅鐵顯得青青哋色，係和闐玉最多嘅品種，因為出產多，所以用嘅歷史好悠久，並且有風雅意味。

### 案
有兩種講法。
#青玉碗。《白香詞譜》話「案同碗，青玉碗，盛酒之具也，唐人詩多引用之」。按呢個講法，「案」字就應該讀wun2，同時過去唔同材質嘅碗寫嘅字唔同，譬如「椀」，漢代時「椀」「案」同通，《鹽鐵論》有「良民文杯畫案」、《神仙傳》有「金案玉杯」，同「案」對嘅都係「杯」，即係「椀」。
#鑲咗青玉嘅几案。呢個講法話張衡首詩通觀落來，「英瓊瑤」同「明月珠」係同類，照計「青玉案」同「雙玉盤」都會係同類，兼且古詩文嘅「案」大多係指托盤。

據唐人劉良註《昭明文選》，「玉案，美器可以致食」。總之係種貴重餐具，張衡首詩以青玉案答謝人，表明對方係個君子，後世亦以「青玉案」作為答詩典故。

### 賀梅子
令「青玉案」傳唱一時嘅人係賀鑄，佢呢首詞寫得清麗，其中有句「梅子黃時雨」更加係經典，畀人嗌做「賀梅子」。黃庭堅嘅評詞係「少游醉臥古藤下，誰與愁眉唱一杯？解道江南斷腸句，只今惟有賀方回」，意思係話婉約派代表詞人秦觀死於藤州，清麗詞風一時斷絕，賀鑄就接得上。而俞鍔亦有詩話「腸斷爭如賀梅子，銷魂輸與鄭櫻桃」。

## 格式
前後闋各五仄韻，上去通押。
:平平仄仄平平仄，仄仄仄、平平仄。仄仄平平平仄仄。仄平平仄，仄平平仄，仄仄平平仄。
:平平仄仄平平仄，仄仄平平仄平仄。仄仄平平平仄仄。仄平平仄，仄平平仄，仄仄平平仄。

## 例作
*賀鑄　凌波不過橫塘路／春暮
:淩波不過橫塘路，但目送、芳塵去。錦瑟年華誰與度？月橋花院，瑣窗朱戶，祇有春知處。
:飛雲冉冉蘅皋暮，彩筆新題斷腸句。試問閒愁都幾許？一川煙草，滿城風絮，梅子黃時雨。
*辛棄疾　元夕
:東風夜放花千樹，更吹落、星如雨。寶馬雕車香滿路。鳳簫聲動，玉壺光轉，一夜魚龍舞。
:蛾兒雪柳黃金縷，笑語盈盈暗香去。眾裏尋他千百度，驀然回首，那人卻在，燈火闌珊處。

## 攷、註
西湖路

**西湖路**可以係：

## 馬路
* 西湖路 (廣州)：喺廣東廣州越秀區。
* 西湖路 (佛山)：喺廣東佛山南海區。
* 西湖路 (臺中)：喺臺灣臺中大里區。
* 西湖路 (常州)：喺江蘇常州武進區。
* 西湖路 (長沙)：喺湖南長沙天心區。
* 西湖路 (南昌)：喺江西南昌西湖區。
* 西湖路 (池州)：喺安徽池州東至縣。
* 西湖路 (荊州)：喺湖北荊州沙區。
* 西湖路 (衡陽)：喺湖南衡陽耒陽市。
* 西湖路 (揚州)：喺江蘇揚州邗江區。
* 西湖路 (宜昌)：喺湖北宜昌西陵區。
* 西湖路 (貴陽)：喺貴州貴陽南明區。
* 西湖路 (邵陽)：喺湖南邵陽大祥區。
* 西湖路 (宜春)：喺江西宜春高安市。

## 詞牌
* 青玉案：中調詞牌。
錫伯族

**錫伯族**（；錫伯文：／，穆麟德：*Sibe*；中國標準羅馬字：**Xibe**）係中國嘅少數民族，人口18.8萬（2000年），喺中華人民共和國政府認證嘅56個民族中排第31大，而家分居中國東北、新疆兩地。

錫伯人本來係住喺滿洲嘅通古斯民族，後來努爾哈赤統一曬啲部族，將佢支配嘅土地嗌做滿洲，建立後金，錫伯人編咗入八旗。當時錫伯係女真族嘅一個支族，佢哋就係起源自呢個氏族嘅人。之後後金建立清朝，18世紀中葉時錫伯軍人分派去中國西北，於是形成而家喺兩地嘅分佈。

錫伯人講錫伯話，寫嘅錫伯文改良自滿文。錫伯話同滿洲話好接近，基本相通，係珍貴嘅滿洲語言遺存，不過由於同滿族嘅民族區分，錫伯話有自己嘅ISO碼，唔睇成滿文嘅方言。而家錫伯話有三萬人到講（2000年），有錫伯話嘅新聞、廣播等媒體，亦有小學敎錫伯文，不過而家錫伯話有承傳壓力，狀況評級屬於受威脅（Threatened）。

## 族源
關於錫伯族嘅來源，有人認爲佢哋係女真人後裔，係東海女真嘅支族，叫錫伯部。另外重有一種學說認為佢哋源自鮮卑。呢種學說話，「錫伯」係「鮮卑」嘅轉音，由Simbei轉變成Sibe（或者Sibo），之後進一步論證出西伯利亞個名其實係「鮮卑利亞」。而歷史上鮮卑屬東胡，興於鮮卑山（大興安嶺），後來南下，喺遼東、中原立前燕、北魏，後經孝文漢化逐漸變成唐人。而佢哋當年可能留咗啲部族駐守祖地（大興安嶺北部嘅祖廟嘎仙洞），後來演變爲錫伯族。不過呢種學說因為無文獻佐證，無咁易證實。

## 史
錫伯人原本係漁獵、遊牧民族，所以同滿族一樣有騎射傳統。明朝中後期，錫伯人由興安嶺搬到嫩江、松花江流域，歸蒙古科爾沁部管轄。行出大興安嶺後，佢哋開始耕田，出產當時好有名嘅錫伯米。

1593年努爾哈赤征服科爾沁部，錫伯人跟住科爾沁臣服佢，編入咗蒙古八旗。之後清兵入關，大量八旗兵丁南下關內，於是東北防務空虛。1692年，康熙爲咗東北防務，將錫伯壯丁從蒙古八旗度抽出做高級兵士，叫做「披甲」，編入滿洲八旗，於是錫伯人分屬兩邊嘅八旗。呢班披甲分駐而家黑龍江齊齊哈爾、吉林省扶餘縣同埋吉林市呢三處。幾年之後整頓八旗，有啲錫伯人分咗去遼寧、北京、山東德州呢啲地方。雖然分散各地，但係總體上依然分佈喺東北，其中集中喺遼寧。

18世紀中葉，平咗準噶爾亂同大小和卓之亂之後，統一咗天山南北。但因爲戰亂，伊犁地方人口減少、軍防空虛，呢陣時沙俄又想滲透新疆，於是1762年開始調兵過去駐守，不過未夠，於是1764年將錫伯官兵、軍屬一齊西遷戌邊，於是今日錫伯族人分居東北同新疆兩處。目前新疆嘅察布查爾錫伯自治縣係唯一嘅錫伯自治地方。

當時嘅皇帝係乾隆，之所以揀錫伯人去新疆，就在於錫伯人有騎射傳統，同時又識耕田，軍事、經濟都有好處。派去戌邊嘅錫伯人都係當時駐守盛京（而家瀋陽）及週邊嘅官兵，按照文獻，佢哋係1764年農曆四月出發嘅，有一千個兵丁、20個官、3275個家眷，夾埋有4295人。但實際更多人，因爲有啲親屬唔想分離，明明無佢份都跟埋去，呢部份有405人。另外啲兵丁都係後生仔，發伍前嗱嗱聲結埋婚，費事過咗去無同族女人；呢支隊行咗成年先到伊犁，行軍過程中生咗350幾個臊蝦，到1765年7月抵達伊犁、清點人數去編牛錄時，發覺有軍民5050人。

後來闖關東嘅移民潮，令東北地方變成漢地，東北嘅錫伯人都漢化曬，滿洲話亦都變成瀕危語言，但新疆嘅錫伯人反而保留咗錫伯話，而錫伯話同滿文好似，成為滿洲語言爲數唔多嘅遺存。

## 參考資料
*《對有滅絕危機嘅阿爾泰語言嘅實地調查》（），韓國阿爾泰學會（），2006年
*《消失緊嘅滿洲語》（），石田耕一郎，2013年12月10號～11號，《朝日新聞》（大阪本社夕刊）

## 攷


## 連出
*錫伯族，中華人民共和國中央人民政府
*錫伯族，中國網
*シボ族，，中國網日文版

類:新疆
類:通古斯民族
橫塘路

**橫塘路**（）可以係：
;廣東
* 橫塘路 (深圳)：喺深圳坪山區。
* 橫塘路 (吳川)：喺湛江吳川市。
* 橫塘路 (寮步)：喺東莞寮步鎮。
* 橫塘路 (常平)：喺東莞常平鎮。
;廣西
* 橫塘路 (桂林)：喺桂林七星區。

## 詞牌
* 青玉案：中調詞牌。
Now TV

**now TV** 係香港電訊盈科搞嘅收費電視台，要經網上行嘅寬頻網線去接收，2003年9月開台。
## 外部連結

* Now TV官方網站
Red MR

**Red MR**係香港卡拉OK集團，2010年12月開張，打破由Neway一間公司壟斷晒成個市場嘅局面，依家有3間分舖。

## 出面網頁
*
*
黃栢文

**黃栢文**（****，），而家係香港電視、電影演員同導演。佢係五、六十年代粵語片女星嘉玲嘅大仔，亦曾經係演員李修賢嘅固定電影班底。

黃栢文喺2012年加入無綫電視，成爲旗下嘅藝員。

## 演出
### 電視劇（[[無綫電視]]）
#### [[1989年]]
* 飾 日本餐廳經理（第14集）
#### [[2012年]]
*愛·回家 飾 黎Sir（第208集）、岳Sir（第251集）、雷生（第286集）
*雷霆掃毒 飾 鄔浩威（威哥）
*幸福摩天輪 飾 貨倉工人 

#### [[2013年]]
*心路GPS 飾 超市經理
*仁心解碼II 飾 郭誠凱
*神探高倫布 飾 檢控官
*衝上雲霄II 飾 Angus
*情逆三世緣 飾 筲箕華
*神鎗狙擊 飾 洪國才（洪爺）
*巨輪 飾 鍾國寶（大寶哥）
*法外風雲 飾 黃大同
*舌劍上的公堂 飾 尹萬貫

### 網絡電視劇
*2017年：反黑 飾 梁智鴻

### 電影
*金手指 (1980)	 	 
*踩線 (1981)	 	 
*單程路 (1981)	 	 
*衝鋒車 (1981)	 	 
*Friend 過打 Band (1982)	 	 
*暗渠 (1983) ... 阿泰	
*摩登衙門 (1983)	 	 
*小生作反 (1983)	 	 
*叔侄‧縮窒 (1983)	 	 
*公僕 (1984)	 	 
*吉人天相 (1985)	 	 
*皇家飯 (1986) ... 阿文	
*代客泊車 (1986) ... 阿文	
*鐵血騎警 (1987) ... 大偈文	
*龍虎風雲 (1987)	 	 
*凌晨晚餐 (1987)
*霹靂先鋒 (1988) ... 救護人員	
*義膽群英 (1989)	 	 
*喋血雙雄 (1989) ... 陳柏文	
*壯志雄心 (1989) ... 黃沙展	
*朋黨 (1990) ... 汪志強	
*富貴兵團 (1990)	 	 
*龍鳳茶樓 (1990)	 	 
*伴我縱橫 (1992) ... 黃Sir	
*羔羊醫生 (1992)	 	 
*八仙飯店之人肉叉燒飽 (1993) ... 探員牛精雄	
*富貴狂花 (1993)	 	 
*飛越謎情 (1993)	 	 
*重案實錄之犯罪天才 (1994)	 	 
*重案實錄O記 (1994)	 	 
*新邊緣人 (1994)	 	 
*香港奇案之屯門色魔 (1994)	 	 
*新英雄本色 (1994)	 	 
*拆彈專家寶貝炸彈 (1994)	 	 
*初生之犢 (1994)	 	 
*重案實錄紙醉金迷 (1994)	 	 
*重案實錄之水箱藏屍 (1994)	 	 
*重案實錄之驚天械劫案 (1994)	 	 
*旺角的天空 (1995)	 	 
*賊王 (1995)	 	 
*大冒險家 (1995) ... Officer Cheng	
*殺戮少年 (1995)	 	 
*新房客 (1995) ... 李 Sir	
*真相 (1995) ... 強 / 黃Sir	
*公僕II (1995)	 	 
*重案實錄污點証人 (1995)	 	 
*驚天大賊王 (1998) ... 南叔	
*大事件 (2004)	 	 
*我老婆係賭聖 (2008)	 	 
*金錢帝國 (2009) ... 四大家族之一	
*同門 (2009) ... 高級警司	
*撕票風雲 (2010)	 	 
*紮職 (2012) ... 蔣勝

## 註釋

## 參考

## 出面網頁
*
將軍澳運動場

**將軍澳運動場**（**Tseung Kwan O Sports Ground**）係香港一個運動場，喺將軍澳寶康路109號，由康樂及文化事務署管。佢做過全港運動會同東亞運動會嘅主場館。運動場嘅主要設施包括一個設有固定看台嘅主場、一個副場，同埋其他舉辦田徑活動同比賽必備嘅設施。所有設施都按照國際田徑聯會嘅標準設計同興建，適合進行田徑訓練同舉行國際田徑賽事。

## 設施
*男、女更衣室同洗手間（設有暢通易達洗手間）
*1個可以容納18個車位嘅收費停車場（設有1個殘疾人士專用車位）

### 主運動場
*1條符合國際田徑聯會標準嘅400米8線全天候跑道
*1條跳高起跳跑道連落地區
*1條撐竿跳跑道連落地區
*2個標槍投擲圈
*2條跳遠同三級跳跑道同4個沙池
*1個鏈球同鐵餅護籠
*2個鉛球投擲區
*1套障礙賽設備
*電子計時系統同電子計分顯示屏
*1個設有3500個座位嘅固定看台
*1個符合國際足協標準並附設泛光燈照明系統嘅11人草地足球場

### 副運動場
*1條符合國際田徑聯會標準嘅300米4線全天候跑道，其中120米係直線跑道
*1條跳高起跳跑道連落地區
*1條撐竿跳跑道連落地區
*1個標槍投擲圈
*1條跳遠同三級跳跑道同2個沙池
*1個鏈球同鐵餅護籠
*2個鉛球投擲區
*1個附設泛光燈照明系統嘅7人草地足球場

### 附屬設施
小食亭、活動室、會議室、貴賓室、會客室、傳媒中心、記者工作區、洗手間、更衣室、裁判洗手間同更衣室、物理治療室、藥檢室、救護室、健身室、召集室、評述員辦公室同警察指揮室等。

## 定期保養日
*主場；逢星期一
*副場；逢星期五

## 出面網頁
*將軍澳運動場